Pet civila, četiri vojnika i 40 naoružanih napadača ubijeno je u nedelju u sukobu u nemirnom jugozapadnom regionu Nigera u blizini granice s Malijem, saopštila je vlada.\nOko 100 teško naoružanih "terorista" koji su se vozili motociklima napali su u 15 časova u nedelju selo Čoma Bangou, saopštilo je Ministarstvo odbrane Nigera na javnoj televiziji. Nije identifikovalo za koga sumnja da stoji iza poslednjeg smrtonosnog incidenta.\n"Brza i energična reakcija" odbrambenih i bezbednosnih snaga "omogućila je odbijanje napada i nanošenje neprijatelja velikim gubicima", reklo je ministarstvo, dodajući da su njihovi vojnici od napadača zaplenili motore i zalihe oružja, uključujući AK47 i mitraljezi.\nTilaberi je u vanrednom stanju od 2017. Vlasti su zabranjivale motorni saobraćaj noću i danju godinu dana i naložile zatvaranje određenih sumnjivih tržišta snabdevanja "terorista".\nJedna od najsiromašnijih zemalja na svetu, Niger se godinama borio sa pobunama džihadista na svom jugozapadnom boku uz granicu sa Malijem, kao i sa Boko Haramom na jugoistočnoj granici sa Nigerijom. Ponovljeni napadi odneli su stotine života i prisilili hiljade da napuste svoje domove.\nU januaru su naoružani ljudi ubili 70 civila u Čoma Bangou i 30 u susednom selu Zaroumadareije.\nProšlog meseca, 19 ljudi je ubijeno u selima u istoj opštini, prema zvaničnicima.\nPrema procenama Ujedinjenih nacija, u Nigeru ima više od 300.000 interno raseljenih ljudi, od kojih su mnogi izbegli terorističko nasilje koje je eskaliralo od 2015. godine.


NIŠKI AERODROM ĆE BITI TRI PUTA VEĆI Ministar Tomislav Momirović najavio nova ulaganja | Novosti.rs\n- Dosta smo ga subvencionisali, to je izazivalo kontroverze u javnosti, na kraju smo sve to realizovali - rekao je Momirović. - Ugovor o koncesiji sa "Vansijem" će omogućiti investicije od 750 miliona evra u narednim godinama. Beogradski aerodrom će doživeti takvu reafirmaciju i plan je da se obim putnika poveća četiri puta u odnosu na 2019. godinu.\nOve godine bi trebalo da se krene u investiciju kako bi se u naredne dve godine izgradio i renovirao aerodrom u Nišu. A on će posle toga biti tri puta veći nego sad.\n- U procesu smo projektovanja, očekujem da ćemo do kraja godine krenuti u radove - rekao je Momirović. - Aerodrom će izgledati moderno, on će biti za region jedan aerodrom srednje veličine. Očekujemo da ćemo imati oko milion i po putnika. Uložićemo određena sredstva da podržimo i aerodrom Morava. Zajedno sa SDPR-om smo našli jedan model i za aerodrom Ponikve, da jedan dobra deo izgradimo kao industrijsku zonu, pa da taj aerodrom onda sutra dobije svoju afirmaciju u nekim drugačijim okolnostima.\nEr Srbija aerodrom aerodrom Beograd aerodrom "Konstantin Veliki"


Stefanović potvrdio klasu - KRAGUJEVAČKI SPORT\nStefanović potvrdio klasu\nPosle mesec i po dana pauze zbog situacije sa koronavirusom, ovog vikenda je takmičenjem u Kupu SSS MK oružjem nastavljena sezona u srpskom streljaštvu. Član kragujevačkog „Čika Mate“ i državni reprezentativac Milutin Stefanović osvojio je prvo mesto u gađanju MK puškom-trostav, dok je njegovom mlađem kolegi Marku Ivanoviću pripalo treće mesto.\nSamo takmičenje bilo je dosta neizvesno i uzbudljivo, sve do poslednjeg, stojećeg stava, kada se Stefanović izdvojio u odnosu na konkurenciju i preciznim hicima rezervisao najviše mesto na podijumu. U žestokoj borbi za drugo mesto između Milenka Sebića i Marka Ivanovića, deblje živce i mirniju ruku imao je član SK Akademac, koji se domogao srebra ispred mladog Kragujevčanina.\nZa utehu, Ivanoviću je pripala zlatna medalja u konkurenciji juniora, ispred Alekse Mitrovića (Novi Beograd-Ušće) i Dimitrija Gaćeše (Mladost, Inđija).\nPrevious Ivanovićev prvi trijumf u Kupu SSS\nNext Marko Ivanović juniorski prvak države u trostavu


Regionalni radio Srem | Najava sportskih dešavanja\nNajava sportskih dešavanja\nadmin 30. новембра 2012. Aktuelno, Ruma, S. Pazova, Sport, Sremska Mitrovica Нема коментара на Najava sportskih dešavanja\nFudbaleri “Donjeg Srema” u poslednjem 15. kolu jesenjeg dela “Jelen Super lige”, u Novom Sadu, dočekuju najprijatnije iznenađenje prvenstva Jagodinu. U “Prvoj ligi Srbije” “Radnički” iz Nove Pazove će kao domaćin, snage odmeriti sa novosadskim “Proleterom”. Obe utakmice se igraju sutra, sa početkom u 13 sati.\nOdbojkaši rumskog“Slovena” pokušaće u subotu, uz podršku svojih navijača, da pobede ekipu Smedereva i dodatno se približe sredini tabele “Prve lige Srbija”. Utakmica se igra u sportskom centru Ruma, sa početkom u 20 sati. U rangu niže, odbojkašice Rume će u 7. kolu “Druge lige Sever” gostovati u Novom Sadu, ekipi “NS Volej Tima”. Meč se igra u nedelju od 19 časova. Košarkašice “Rume 92” će u 8. kolu “Druge lige Sever” dočekati ekipu “Basket Star” iz Sente. Utakmica se igra u nedelju sa početkom u 14 časova. U 11. kolu “Druge lige Sever” rukometaši Rume će dočekati ekipu Banatskog Karlovca. Utakmica se igra u subotu sa početkom u 17 časova. Rukometašice “Slovena” će u 11. kolu “Druge lige Sever” gostovati u Kanjiži ekipi “Obilića”.\nU 6. kolu “Futsal lige Vojvodine” rumski “Viking” će u nedelju od 20 časova dočekati ekipu Sombora, dok će drugi predstavnik Rume “Arena” gostovati ekipi Nove Pazove.\nDerbi utakmica 6. kola “Druge savezne futsal lige Srbije” odigraće se u subotu, u Poslovno sportskom centru „Pinki“. Domaća ekipa “Domis Enterijeri Deus” dočekuje fudbalere “SAS-a” iz Zrenjanina, lidera na tabeli i jednu od najboljih futsal ekipa u Vojvodini. Utakmica počinje u 20 sati.\nIrig – trafostanica puštena u rad\nPlatičevo – inicijativa za otvaranje vrtića\nInđija – pozitivno mišljenje o zdravstvenoj ispravnosti vode\nSremska Mitrovica – izrada niskonaponske mreže i javne rasvete


Višković: U normalnom društvu Turkovićeva bi bila smijenjena - Top Portal\nNaslovnica Vijesti BiH Višković: U normalnom društvu Turkovićeva bi bila smijenjena\nVišković: U normalnom društvu Turkovićeva bi bila smijenjena\nPredsjednik Vlade Republike Srpske Radovan Višković izjavio je da bi ministar inostranih poslova u Savjetu ministara Bisera Turković poslije izjava zaslijepljenih mržnjom prema Republici Srpskoj u normalnom društvu bila smijenjena sa javne funkcije.\nVišković je rekao Srni da izjave stižu uvijek od političara iz Sarajeva kada nemaju rezultata svog rada, pa tako i Turkovićeva kad nema rezultata o kojima bi govorila u emisiji pažnju preusmjerava na priču o ukidanju Republike Srpske.\n– Bisera Turković obmanjuje javnost u BiH i sama pokazuje da na ovakav način i ovakvim izjavama BiH nije ni održiva – istakao je Višković komentarišući izjave Turkovićeve usmjerene protiv Republike Srpske i njenih legitimno izabranih predstavnika.\nOn je napomenuo da je Republika Srpska nastala voljom naroda i da je garant srpskog opstanka.\n– Svi smo u Republici Srpskoj svjesni šta nam znači Republika Srpska i zato su besmislene i ova i neke druge slične izjave u kojima se poziva na ukidanje Srpske – rekao je Višković.\nPrema njegovim riječima, samo tako mobilišu sve u Republici Srpskoj da je svakim danim jačaju i razvijaju, što i se i čini.\nPrethodni članakTURKOVIĆEVA POKUŠAVA VRATITI SPIRALU SUKOBA U BiH\nNaredni članakO čemu su razgovarali Dritan i Milo, objavljen snimak


U POVERENJU: Goran Hadžić uhapšen\nGoran Hadžić uhapšen\nUhapšen preostali haški begunac Goran Hadžić, nakon sedam godina skrivanja. Uhapšen je na Fruškoj gori u šumi, na putu između dva objekta. Nakon hapšenja prebačen je u pritvor u Beogradu.\nPrema saznanjima B92 uhapšen je u blizini sela Krušedol na putu u šumi između dva objekta. Imao je identitet koji je koristio a u trenutku hapšenja bio je bez brade. Hapšenje Hadžića potvrdio je na vanrednoj konferenciji za novinare predsednik Srbije Boris Tadić, koji je rekao da je Hadžića uhapsila BIA, jutros u 08.24 na Fruškoj gori.\nMediji su još u ponedeljak, 18. jula, spekulisali da je Hadžić uhapšen na tom mestu, ali su tada zvaničnici to demantovali.\nAdvokat Toma Fila rekao je za B92 da će procedura njegovog izručenja Haškom tribunalu teći kao i u slučaju Ratka Mladića i da cela procedura može da traje do sedam dana.\nOno što sada sledi je to da će Hadžiću najpre kod istražnog sudije biti pročitana optužnica, a nakon toga će posebno odeljenje Višeg suda u Beogradu doneti odluku da li su ispunjeni uslovi za njegovo izručenje.\nPrema proceduri ekstradicionog postupka predviđenoj Zakonom o saradnji s Haškim tribunalom, rok za podnošenje žalbe na rešenje istražnog sudije o ispunjenosti pretpostavki za izručenje Ratka Mladića tribunalu je tri dana, a o žalbi odlučuje tročlano vanraspravno veće suda u roku od tri\nPrema proceduri, ministarka pravde potpisuje izručenje kada se ispune svi uslovi za to.\nPredsednik Boris Tadić potvrdio je da je uhapšen nekadašnji predsednik Republike Srpske Krajine. Među prvim koji su pozdravili hapšenje Hadžića je i nekadašnja glavna tužiteljka haškog suda Karla del Ponte, a stižu brojne reakcije i domaće javnosti i analitičara, dok svetski mediji izveštavaju o hapšenju poslednjeg haškog begunca. Bivši predsednik Republike Srpske Krajine se pred Haškim tribunalom u 14 tačaka tereti za zločine protiv čovečnosti i kršenje zakona i običaja ratovanja. Hadžić je deveti haški begunac kojeg je Srbija uhapsila u poslednjih osam godina.


Nacionalna služba za zapošljavanje - Vesti - Zahvalnica za uspešnu saradnju \nZahvalnica za uspešnu saradnju\nBeograd | Vest, datum objave: 27. јул 2017.\nNacionalnoj službi za zapošljavanje uručena Zahvalnica za pomoć opštini Bajina Bašta u povećanju zaposlenosti njenih građana\nPovodom 25. jula, dana opštine Bajina Bašta, održana je svečana sednica na kojoj su istaknutim ustanovama, kompanijama i pojedincima iz oblasti privrede, turizma, kulture, poljoprivrede i javnog života dodeljena značajna priznanja i zahvalnice.\nDirektor Nacionalne službe za zapošljavanje Zoran Martinović primio je Zahvalnicu za pomoć koju je NSZ pružila opštini Bajina Bašta u povećanju zaposlenosti njenih građana.\nOpština Bajina Bašta i NSZ su u toku prošle godine uspešno realizovale program javnih radova i stručne prakse u skladu sa Lokalnim akcionim planom zapošljavanja. Za realizaciju ovih programa opština Bajina Bašta je izdvojila 5 miliona dinara, a NSZ je opredelila 4,8 miliona dinara, tako da je 90 nezaposlenih lica, što čini preko 4,5% nezaposlenih lica sa evidencije NSZ, obuhvaćeno sufinasiranjem programa aktivne politike zapošljavanja.\nU toku ove godine, sredstvima NSZ poslodavcima i nezaposlenim licima sa teritorije opštine Bajina Bašta kroz programe subvencija poslodavcima za nova radna mesta, obuka na zahtev poslodavca, samozapošljavanja, javnih radova, stručne prakse i sticanja praktičnih znanja i veština, obuka za tržište rada IPA 2012 opredeljen je iznos od oko 24 miliona dinara sa obuhvatom od 185 lica od čega su 40 lica osobe sa invaliditetom.


Priština zabranjuje ulazak robe iz centralne Srbije bez dokumenta sa naznakom „Republika Kosovo“ | Direkt.rs\nPočetna Društvo Priština zabranjuje ulazak robe iz centralne Srbije bez dokumenta sa naznakom „Republika...\nPriština zabranjuje ulazak robe iz centralne Srbije bez dokumenta sa naznakom „Republika Kosovo“\nVlada u Prištini usvojila je sinoć niz mera koje podrazumevaju zabranu uvoza proizvoda iz Srbije ako na robi i pratećim dokumentima nije naznačeno „Republika Kosovo“, objavio je portal Kosovo onlajn, pozivajući se na nezvanične izvore. Prema toj odluci preduzeća iz Srbije moraju da obezbede ulaznu dozvolu za svako vozilo sa robom koje ulazi na Kosovo, a zahtev za dozvolu podnosi se Kancelariji za vezu Prištine u Srbiji. Direktor Kancelarije za KiM, Marko Đurić navodi da je to istovremeno atak na evropske vrednosti i materijalnu egzistenciju i Albanaca i Srba.\n„Odluka vlade privremenih institucija samouprave u Prištini o trgovinskoj blokadi, odnosno novoj potpunoj zabrani za srpsku robu, predstavlja eskalaciju rata sa zdravim razumom koji se mesecima vodi iz Prištine. To je istovremeno atak na evropske vrednosti i materijalnu egzistenciju i Albanaca i Srba“, naveo je Đurić u saopštenju objavljenom na sajtu Kancelarije za Kosovo i Metohiju.\nZahteva hitne međunarodne sankcije protiv Prištine zbog „ovakvog ilegalnog postupka, protivnog svim domaćim i međunarodnim normama“.\n„Uveren sam da će politika taksi, blokada i šovinističkih barijera koje pogađaju i obične građane i privredu uskoro postati stvar prošlosti“, zaključio je Đurić.\n„To su mere reciprociteta što možda ni građani Srbije ni međunarodna zajednica nisu prepoznali kao još goru meru od takse, koje su duplirale cenu robe, ali je bar prolazila. Ova vlada u Prištini je donela odluku da se uvedu mere reciprociteta, što je od strane nekih zemalja pozdravljeno kao korak napred. Mi smo odmah rekli da je to neprihvatljivo“, navodi ministar spoljnih poslova Srbije.


Goran Vesić u poseti Lazarevcu obišao i radove u centralnom gradskom jezgru - Galaxy Media\nGoran Vesić u poseti Lazarevcu obišao i radove u centralnom gradskom jezgru\nMOJ GRAD NOVOSTI\nZamenik gradonačelnika Beograda, Goran Vesić, u pratnji pomoćnika gradonačelnika Aleksandra Markovića i direktora JP „Putevi Beograda“, Dragana Đorđevića posetili su Lazarevac.\nOni su sa predsednikom opštine, Bojanom Stevićem i opštinskim rukovodstvom obišli nedavno rekonstruisanu Hilandarsku ulicu i Ulicu Dositeja Obradovića, finansirane iz budžeta Grada Beograda.\nStević se najpre zahvalio zameniku gradonačelnika i JP „Putevi Beograda“ na izdvojenim sredstvima za ove dve rekonstruisane ulice u samom gradskom jezgru i dodao da su opštinski projekti za koje je GO Lazarevac aplicirala, naišli na razumevanje Grada Beograda i njegovih javnih preduzeća, što je rezultiralo otvaranje mnogih gradilišta na teritoriji naše opštine, a sve u cilju poboljšanja kvaliteta života sugrađana, istakao je Stević.\nZahvaljujući kvalitetnim projektima GO Lazarevac sa jedne strane i razumevanja Grada Beograda sa druge, Grad je raspisao javnu nabavku za izgradnju Železničke ulice u Lazarevcu u dužini od 1.400 metara, javnu nabavku za vodovod u Mirosaljcima i Arapovcu, vrednosti oko 500 miliona dinara, a u planu je i izgradnja novog vrtića u Stepojevcu, kao i rekonstrukcija platoa ispred zgrade opštine sa podzemnom garažom, izjavio je predsednik GO Lazarevac i najavio nove projekte koji se tiču radova na kanalizacionoj mreži u Velikim Crljenima u dužini od 52 kiilometara, kao i izgradnja kanalizacione mreže u mesnim zajednicama Momčilo Pavlović, Branko Radičević i Šopić.\nZamenik gradonačelnika, Goran Vesić, istakao je da su Hilandarska ulica i Ulica Dositeja Obradovića primer dobre politike da svi delovi grada budu jednako razvijeni i da ne postoji razlika između pešačkih zona i centralnih ulica u Beogradu i u nekoj od njegovih prigradskih opština. U rekonstrukciju ovih ulica uloženo je oko 80 miliona dinara, a u radove na izgradnji malog trga ispod Rudarske česme predviđena su ulaganja od oko 40 miliona dinara, kazao je Vesić.\n„U Lazarevcu nas očekuje još jedna velika investicija, početak izgradnje trga kod opštine koji će imati podzemnu garažu sa nekih 46 mesta, kasnije ćemo proširiti za još oko stotinak mesta tako da će Lazarevac imati svoju podzemnu garažu sa preko 140 mesta“, rekao je Vesić.\nZamenik gradonačelnika najavio je i radove na putnoj infrastrukturi u ukupnoj dužini od 7 i po kilometara puta, vrednosti oko 203 miliona dinara, uključujući izgradnju Železničke ulice, koja će umnogome rasteretiti ulazak u grad.\n„Borimo se da u Lazarevac dovedemo još jednu investiciju i blizu smo da jedno od fabričkih postrojenja bude u Lazarevcu. Potrebne su nam investicije koje će više zaposliti žensku radnu snagu, zbog specifičnosti rada u RB “Kolubara”. Veoma smo blizu i da potpišemo ugovor sa kojim će BG voz povezati Lazarevac sa centrom grada. Kada budemo završili čitav projekat, imaćemo dupli kolosek između Beograda i Lazarevca. To znači da će Lazarevčani na svakih dvadesetak minuta u špicu imati voz do centra Beograda, a na svakih 45 minuta do sat vremena, van špica“, izjavio je Vesić.\nGrad Beograd ima u planu da investira u 25 vrtića na teritoriji čitavog grada, a jedan od njih biće izgrađen i u Stepojevcu.\nZamenik gradonačelnika je tokom svoje posete obišao i Hram Svetog velikomučenika Dimitrija sa spomen kosturnicom, kao i radove na trgu ispod Rudarske česme.\nRekonstruiše se Ulica Prote Čede u MZ Šopić, predsednik opštine obišao radove\nOtvorena Memorijalna kuća posvećena palim bistričkim junacima od 1912. do 1918. godine


Zadržan kreditni rejting Srbije, moguće povećanje, poznata i nova procena rasta privrede - 10.06.2022, Sputnik Srbija\nZadržan kreditni rejting Srbije, moguće povećanje, poznata i nova procena rasta privrede\nRejting agencija Standard end purs zadržala je kreditni rejting Srbije na nivou od BB+, uz stabilne izglede za njegovo dalje povećanje uprkos uslovima pojačane... 10.06.2022, Sputnik Srbija\nU odnosu na prethodnu ocenu kada su izgledi za povećanje rejtinga Srbije bili pozitivni, agencija ističe da je promena izgleda opredeljena geopolitičkim okolnostima i pre svega potencijalnim indirektnim efektima koje kriza u Ukrajini može da ima na Srbiju.U svom izveštaju agencija Standard end purs ističe kredibilitet i kontinuitet monetarne i ukupne ekonomske politike Srbije, otpornost naše ekonomije, kao i očuvanu stabilnost bankarskog sektora.Agencija naglašava i povoljne perspektive Srbije za privredni rast u srednjem roku, koje su podržane visokim prilivom investicija u izvozno orijentisane sektore.Stabilni izgledi za povećanje kreditnog rejtinga, prema Agenciji, odražavaju izbalansiran odnos rizika nastalih nakon izbijanja krize u Ukrajini i dobrih srednjoročnih perspektiva rasta Srbije koje su podržane kredibilnim okvirom ekonomskih politika.U vezi sa situacijom u Ukrajini, agencija Standard end purs ističe otpornost srpske ekonomije imajući u vidu relativno male direktne ekonomske veze Srbije sa Rusijom i Ukrajinom, osim u slučaju energenata. S druge strane naglašava se da će sukob imati negativne efekte na zemlje zone evra, koje su ujedno i najveći trgovinski partneri Srbije i da to može imati efekta na naš privredni rast.Ta agencija navodi da su srednjoročni izgledi rasta Srbije posebno ojačani snažnim rastom izvoza i modela rasta zasnovanom na prilivima stranih direktnih investicija u izvozno orijentisane sektore, pri čemu je rast podržan makroekonomskom i finansijskom stabilnošću.Uprkos izazovima koje je nosila globalna pandemija u prethodne dve godine, Srbija je u 2022. godinu ušla sa snažne pozicije. Bruto domaći proizvod je krajem 2021. godine prestigao pretpandemijski nivo za preko 6%, ekonomska kretanja su bila izuzetno povoljna u poslednjem kvartalu 2021. i prvom kvartalu 2022. godine, javni dug je bio na opadajućoj putanji, dok su devizne rezerve centralne banke i likvidnost države dostigli istorijski najviše nivoe. Zbog značajnog rasta globalne neizvesnosti nakon izbijanja sukoba izgledi rasta za ceo region su smanjeni što utiče i na Srbiju, navodi se u izveštaju.Prema njihovoj proceni, Srbija će u 2022. godini ostvariti realni rast bruto domaćeg proizvoda u rasponu od 3,5% do 4,5%, što je svega oko 0,5 procentnih poena manje od projekcije koju su dali pre izbijanja krize u Ukrajini, navodi NBS, prenosi Tanjug.\nekonomija, srbija, srbija – ekonomija, kreditni rejting, narodna banka srbije\n22:46 10.06.2022 (Osveženo: 22:47 10.06.2022)\nRejting agencija Standard end purs zadržala je kreditni rejting Srbije na nivou od BB+, uz stabilne izglede za njegovo dalje povećanje uprkos uslovima pojačane globalne krize izazvane izbijanjem krize u Ukrajini, saopštila je večeras Narodna Banka Srbije (NBS).\nU odnosu na prethodnu ocenu kada su izgledi za povećanje rejtinga Srbije bili pozitivni, agencija ističe da je promena izgleda opredeljena geopolitičkim okolnostima i pre svega potencijalnim indirektnim efektima koje kriza u Ukrajini može da ima na Srbiju.\nU svom izveštaju agencija Standard end purs ističe kredibilitet i kontinuitet monetarne i ukupne ekonomske politike Srbije, otpornost naše ekonomije, kao i očuvanu stabilnost bankarskog sektora.\nAgencija naglašava i povoljne perspektive Srbije za privredni rast u srednjem roku, koje su podržane visokim prilivom investicija u izvozno orijentisane sektore.\nStabilni izgledi za povećanje kreditnog rejtinga, prema Agenciji, odražavaju izbalansiran odnos rizika nastalih nakon izbijanja krize u Ukrajini i dobrih srednjoročnih perspektiva rasta Srbije koje su podržane kredibilnim okvirom ekonomskih politika.\nU vezi sa situacijom u Ukrajini, agencija Standard end purs ističe otpornost srpske ekonomije imajući u vidu relativno male direktne ekonomske veze Srbije sa Rusijom i Ukrajinom, osim u slučaju energenata. S druge strane naglašava se da će sukob imati negativne efekte na zemlje zone evra, koje su ujedno i najveći trgovinski partneri Srbije i da to može imati efekta na naš privredni rast.\nTa agencija navodi da su srednjoročni izgledi rasta Srbije posebno ojačani snažnim rastom izvoza i modela rasta zasnovanom na prilivima stranih direktnih investicija u izvozno orijentisane sektore, pri čemu je rast podržan makroekonomskom i finansijskom stabilnošću.\nUprkos izazovima koje je nosila globalna pandemija u prethodne dve godine, Srbija je u 2022. godinu ušla sa snažne pozicije. Bruto domaći proizvod je krajem 2021. godine prestigao pretpandemijski nivo za preko 6%, ekonomska kretanja su bila izuzetno povoljna u poslednjem kvartalu 2021. i prvom kvartalu 2022. godine, javni dug je bio na opadajućoj putanji, dok su devizne rezerve centralne banke i likvidnost države dostigli istorijski najviše nivoe. Zbog značajnog rasta globalne neizvesnosti nakon izbijanja sukoba izgledi rasta za ceo region su smanjeni što utiče i na Srbiju, navodi se u izveštaju.\nPrema njihovoj proceni, Srbija će u 2022. godini ostvariti realni rast bruto domaćeg proizvoda u rasponu od 3,5% do 4,5%, što je svega oko 0,5 procentnih poena manje od projekcije koju su dali pre izbijanja krize u Ukrajini, navodi NBS, prenosi Tanjug.


Čitav proces usvajanja javnih politika vezanih za reformu javne uprave praćen je političkim nesuglasicama, što ukazuje na evidentan nedostatak političke volje i spremnosti za istinsko provođenje reformi\nPred Vijećem ministara BiH uskoro će se naći Zajednička platforma o principima i načinu implementacije reforme javne uprave u Bosni i Hercegovini, saznaje Fokus.ba. Ovo je strateški dokument za reformu javnu uprave kojeg trebaju potpisati tri premijera, odnosno entitetski premijeri Fadil Novalić i Radovan Višković, te predsjedavajući Vijeća ministara BiH Zoran Tegeltija.\nReforma javne uprave je jedan od ključnih prioriteta Evropske komisije kako bi BIH dobila kandidatski status. U ovom dokumentu kojeg trebaju potpisati čelnici entiteta i državne vlasti sročeni su principi, načini i mehanizmi implementacije mjera Strateškog okvira za reformu javne uprave u Bosni i Hercegovini i pratećih akcionih planova. Riječ je o političkom i pravnom okviru za saradnju organa uprave svih nivoa vlasti u Bosni i Hercegovini.\nU zajedničkoj platformi se između ostalog navodi da se reformske mjere provode kroz parterski odnos, na način koji uvažava raspodjelu nadležnosti različitih nivoa vlasti u oblasti javne uprave i ni na koji način je ne dovodi u pitanje.\nOve mjere će se provoditi operativnim radom međuvladinih radnih tijela, koja će biti formirana. Na samom vrhu piramide je koordinacioni odbor koji zasjeda najmanje dva puta godišnje i kojeg saziva predsjedavajući Vijeća ministara BiH. Ured koordinatora je zadužen za koordinaciju aktivnosti u vezi s pripremom, donošenjem i implementacijom reformi. Također, predviđeni su i nadzorni timovi.\nIz Brisela su u proteklom periodu pozvali institucije u BiH da usvoje cjelodržavnu strategiju za upravljanje javnim finansijama, te akcione planove za upravljanje javnim finansijama i reformu javne uprave. Također, pozvali su da se u BiH izmjene zakoni o državnoj službi tako što će depolitizirati odnosno osigurati da se zapošljavanje, napredovanje i otpuštanje vrši na osnovu zasluga, te ojačaju kapacitete agencija za državnu službu.\nIz Transparency International su krajem maja naveli da nije postignut veći napredak u osiguranju profesionalizacije i depolitizacije državne službe.\n– Još uvijek nedostaje koordinirani pristup zasnovan na dokazima koji uključuje sve nivoe upravljanja. Sektorske strategije, godišnji planovi i srednjoročni planski dokumenti nisu usklađeni sa opštim strateškim dokumentima. Prijedlozi politike i zakonodavstva nisu praćeni analizom utjecaja ili situacije. Loši tehnički kapaciteti na svim nivoima vlasti ne dozvoljavaju široke javne konsultacije kao efikasno sredstvo kreiranja politike. Nakon brojnih opstrukcija, u junu 2020. godine Republika Srpska je usvojila Strateški okvir za reformu javne uprave u BiH 2018-2022, dvije godine nakon što su to učinile vlade na državnom i nivou FBiH. Ubrzo nakon toga, svi nivoi vlasti usvojili su Akcioni plan za reformu javne uprave, koji pokriva pet područja u kojima se planiraju reformske intervencije (razvoj i koordinacija politika, upravljanje državnom službom i ljudskim resursima, odgovornost, pružanje usluga i upravljanje javnim finansijama) – rekli su iz TIBIH.\nAkcioni plan sadrži ukupno 165 aktivnosti koje će se provesti do 2022. godine. Za provođenje aktivnosti planiranih Akcionim planom za reformu javne uprave potrebno je 61.473.895 KM, od čega je oko 60 miliona KM planirano iz donacija.\n– Čitav proces usvajanja javnih politika vezanih za reformu javne uprave praćen je političkim nesuglasicama, što ukazuje na evidentan nedostatak političke volje i spremnosti za istinsko provođenje reformi. Takođe je zabrinjavajuće da se većina sredstava planira izvršiti donatorskim sredstvima, te da budžeti na svim nivoima vlasti ne izdvajaju značajna sredstva za reformske intervencije. Istovremeno, nije zabilježen veći napredak u ključnim oblastima javne uprave (državna služba, transparentnost, zapošljavanje itd.). Pored usvajanja strateškog okvira za reformu javne uprave, nisu preduzeti koraci ka depolitizaciji i profesionalizaciji javne uprave. I dalje je prisutna praksa zapošljavanja na određeno, zapošljavanja bez definisanih kriterija, te ne postoji koordinisan pristup kreiranju politika na svim nivoima vlasti. S tim u vezi, reforma javne uprave te ispunjavanja ovog kriterijuma je tek na samom začetku, te nisu vidljivi konkretni efekti iste – konstatovali su nedavno iz Transparency International BiH.\n#izdvojeno#scc#u fokusu#reforma javne uprave


Tokio: Zakon brani konfiskaciju zlatnih i deviznih rezervi\nTanjug 28. marta 2022. 10:39\nTOKIO – Japanski zakon ne dozvoljava konfiskaciju zlatnih i deviznih rezervi stranih centralnih banaka, uključujući rezerve centralne banke Ruske Federacije koje se čuvaju u Banci Japana, saopštio je danas na sednici parlamenta japanski ministar finansija Šunjići Suzuki.\n„Generalno, u našem zakonodavstvu, uključujući Zakon o Banci Japana, ne postoje odredbe koje bi dozvolile zaplenu deviznih rezervi stranih centralnih banaka koje se drže u Banci Japana“, rekao je on odgovarajući na pitanje da li Japan može da preduzme takve mere u okviru sankcija protiv Rusuje uvedenih nakon početka vojne operacije u Ukrajini, prenosi Tas s.\nTokio je ranije obustavio operacije s ruskom centralnom bankom, što zapravo znači da je zamrznuo njene rezerve koje drži u Banci Japana. Imovina Banke Rusije u jenima procenjena je na oko 33 milijarde dolara.\nJapan je ranije uveo nekoliko paketa sankcija protiv Ruske Federacije zbog situacije oko Ukrajine, pri čemu je sankcionisao više od 100 pojedinaca, među kojima i predstavnike rukovodstva zemlje, zvaničnike i privrednike.\nNa japanskoj listi robe i tehnologija zabranjenih za izvoz nalazi se 300 artikala, među kojima su poluprovodnici, oprema za pomorsku i avio-industriju, telekomunikaciona oprema, vojni proizvodi, uključujući oružje, softver, opremu za preradu nafte… Pored toga, Japan je zamrznuo imovinu Otkritie banke, Novikombanke, Sovkombanke, VTB-a, Banke Rusije, Promsvjazbanke i VEB.banke, podseća Tas s.


Microgen nudi razvoj kompletnih resenja za obradu podataka putem Interneta prilagodjen svim zahtevima i potrebama klijenata. Sposobni smo da kreiramo efektan online prostor i jednostavan sistem za admistraciju i omogucimo vam da efikasno poslujete sa bilo kog mesta i u bilo kom trenutku uz znacajno povecanje produktivnosti i smanjenje troskova.\nSa preko 20 godina kombinovanog iskustva na razlicitim projektima izrade i integracije baza podataka, nas programerski tim poseduje znanje i snagu, neophodne za uspesno obavljanje svakog kompleksnog posla.\nSvakom sajtu koji ukljucuje bazu podataka, Microgen dodeljuje "projekt menadzera", osobu koja ce u potpunosti pokrivati sve detalje vezane za projekat. Osim svojih osnovnih duznosti upravljanja projektom, Projekt Menadzer sluzi kao veza izmedju programera, dizajnera i osoba koje klijent odredi za pracenje projekta. Microgen direktno ukljucuje klijenta u planiranje i izradu svakog sajta tako obezbedjujuci da se svi procesi i procedure u potpunosti razumeju kao i da klijent sa potpunom sigurnoscu preuzme kontrolu nad novostvorenom aplikacijom. Projekt Mendzer direktno saradjuje sa osobom iz firme klijenta obezbedjujuci stalnu tekucu kontrolu nad projektom bez izazivanja dodatnih troskova angazovanja trece strane.\nIzmedju ostalog, Microgen vam uz svaki projekat obezbedjuje proceduru - uputstvo za svaku operaciju koju izvrsava vasa nova aplikacija, a sve u cilju pojednostavljenja posla i njegovog lakseg prenosenja na nove kadrove. Uz pomoc ovih preciznih procedura, svaka osoba sa osnovnim poznavanjem rada na racunaru moze uspesno obaviti bilo koji zadatak, sto izmedju osalog znaci i eliminisanje troskova treninga kao i smanjenje zavisnosti kompanije od tehnicki obrazovanih kadrova.\nS obzirom da je izrada, redizajn ili postavlanje na Internet bilo koje baze podataka slozen zadatak sa mnogo specificnosti, najbolji nacin za pravilnu procenu vasih potreba i sto potpunije koriscenje svih mogucnosti koje pruza Internet, je svakako besplatna konsultacija sa nasim strucnim osobljem. Zato bez oklevanja napisite kratak e-mail ili pozovite (011) 625 101 radi besplatnih telefonskih konsultacija koje vam mogu pomoci da bolje sagledate mogucnosti savremene tehnologije.


INTERNET GOLOTINJA / OnlyFans - Doroteo\nNajstarijim zanatom na svetu smatramo to što smatramo zahvaljujući Radjardu Kiplingu koji ovaj termin prvi put povezuje sa tim sa čim ga i mi danas povezujemo u kratkoj priči “On the city wall” napisanoj 1889. o jednoj indijskoj prostitutki. Ne zna se šta ga je tačno navelo da baš prostituciju označi takvom, ali se to primilo u društvu dok mnogi teoretičari opravdavaju ovu konekciju objašnjenjem kako je logično da baš to bude najstarija profesija jer su ljudi primarno imali samo svoje telo te su njega prvo i prodavali. Osim toga, ni jedna druga profesija ne omogućava tako dobro spajanje lepog i korisnog, želje i (egzistencijalne) potrebe.\nKako moderno doba evoluciju po mnogo čemu vraća unazad, tako telo mnogima i danas predstavlja jedino na čemu mogu da profitiraju, pogotovu što nas je kult lepote, dominantan poslednjih decenija, doveo do toga da ljudi više ulažu u svoj fizički izgled nego u um. Uz to, aktuelna epoha diktira prodaju sebe na svim nivoima zbog čega neretko influensing nazivamo modernom prostitucijom, a kako smo dušu odavno prodali đavolu, šta je problem da mu prodamo i telo, pogotovu što ga u virtuelnoj eri ni ne moramo prodavati bukvalno, dovoljno je samo da se skinemo.\nU tom grmu leži popularnost OnlyFans platforme koju jedni nazivaju personalnom varijantom PornHub-a, drugi hardkor verzijom instagrama ili premijum tviterom, a većina ga napada kao paravan za legalizaciju prostitucije, ko da to ne mogu biti i pomenute vanila aplikacije, Instagram i Tviter, ili bilo koja druga društvena mreža. OnlyFans i njegov novonastali pandan Just.For.Fans su upravio i osmišljeni kao njihova produžena ruka jer omogućavaju onima koji su već stekli instagram ili tviter slavu da je dodatno unovče ukoliko su u šurovanju sa đavolom spremni da odu i korak dalje.\nZa neupućene ako takvih uopšte ima, pogotovu nakon vesti da je Bela Torn putem ovog sajta za 24 sata zaradila million dolara, OnlyFans je platforma na kojoj možete prodavati svoje eksplicitne, pornografske foto i video sadržaje ili se kao konzument subskrajbovati i gledati takve uredke onih koji su već tamo. U početku su je koristili porno glumci i glumice kako bi dodatno zaradili pružajući fanovima mogućnost da dobiju više od onoga što im prikazuju u filmovima koje snimaju. Na ovaj način oni su dobili priliku da plasiraju klipove koje sami prave u domaćoj atmosferi što ih čini približnijim njihovim fanovima nego oni koji nastaju u studijskoj atmosferi. Istovremeno, oni ovim putem sebi omogućavaju svakodnevnu zaradu koja je daleko od zanemarljive što zavisi od toga kolika je baza njihovih fanova i koliko su interesantni. OnlyFans funkcioniše tako što je za pristup sadržaju neophodno platiti mesečnu članarinu čiji iznos određuje sam “glumac” a koja se u proseku kreće od 5 do 20 dolara od kojih sama platforma uzima dvadeset procenata, dok je ostatak čista zarada. I mada ona na prvu deluje i kao laka, to baš i nije tako – žene moraju uložiti mnogo truda kako bi zaradile novac ovim putem, a muškarci mnogostruko više jer je krug njihove publike znatno uži.\nBilo kako bilo, sa vremenom je sve više amatera krenulo trasom porno glumaca i počelo da koristi istu platformu. Uvereni da tim putem mogu dosta da zarade bez previše truda, ukoliko im nije problem da pokažu ono što se po difoltu smatra najintimnijim i ukoliko imaju šta da pokažu sa tim u vezi, brojni instagrameri su se pretvorili u fetiš porno modele koji su profitabilni onoliko koliko su maštoviti i inovativni. Statistički gledano, na OnlyFans najviše zarađuju strejt žene, zato što su muškarci mnogo veći konzumenti pornografskog sadržaja nego pripadnice lepšeg pola. Međutim, u poslednje vreme na ovom popularnom sajtu sve vise profitiraju gej muškarci koji su ga uzurpirali podjednako koliko i instagram i tviter.\nSama gej populacija, kao što je opšte poznato, ima krajnje liberalan odnos prema seksu, najčešće ga potpuno odvajajući od emocija, te sa tim u vezi nema problem da na njemu profitira, što se najbolje vidi kroz ekspanziju gej eskorta. Kako je većina u svojim seksualnim, paganskim porivima i sopstveno telo dovela do gotovo antičke perfekcije, a uz to ne samo da nema problem, već oseća i želju da ga svima pokaže, eto idealne prilike da se putem OnlyFans-a dođe do koliko-toliko brze i lake zarade. Štaviše, njihov mesečni profit je toliki da mnogi strejt muškarci kreiraju laku pornografiju namenjenu gej publici i plasiraju je ovim putem. Jedan takav slučaj je trenutno aktuelan i kod nas, pošto ni srpski muškarci nisu ostali imuni na profitabilnost ove platforme pa je par njih probilo barijeru lokalnog konzervatizma i otvorilo svoje OnlyFans naloge. Istini za volju, pomenuti strejt-sam-a-snimam-klipove-za-gejeve-slučaj trenutno je, sudeći po internet komentarima, više meta podsmeha zbog nekvalitetnih snimaka, odnosno zato što baš i nema šta da pokaže unatoč ogromnoj dozi samopouzdanja, koja je svakako pohvalna, ali nedovoljna da se na OnlyFans ostvari neki veći uspeh ili zarada o čemu u ostalom svedoče i brojke na njegovom profilu.\nSa druge strane, imamo primer i jednog Srbina koji se na ovoj platformi odlično kotira, pre svega zato što je bolje nego prethodno pomenuti shvatio kako ova platforma funkcioniše – nije važno samo se ogoliti već i imati šta za pokazati. Kao i za svaku drugu platformu ovog tipa ili društvenu mrežu “in general“ neophodno je imati strategiju, a ne samo se zezati, kao i jasnu ciljnu grupu okupljenu, primera radi, oko jednog konkretnog fetiša. Sa tim u vezi bi mogao da zvuči i savet onima koji razmišljaju o tome da se upuste u OnlyFans avanturu. Naime, ako već niste popularna figura u pornografskim ili bilo kojm drugim krugovima, a želeli biste da profitirate i postanete popularni na jednoj ovakvoj platformi morate imati dobar plan šta plasirate i jasnu sliku kome se obraćate. Kriterijumi su u pogledu kvaliteta sadržaja i ovde izuzetno visoki, a konzumenti nemilosrdni i oni za svoj novac očekuju mnogo. Stoga, ako ste već odlučili da se upustite u ovakvu avanturu, onda nam dajte najbolje od sebe. Jer, nije sramota ogoliti se, u bilo kom smislu, ako imate konkretan povod ili razlog za to, ali nekako može biti veliki blam ako se ogolite, a nemate šta da pokažete.\nobjavljeno / Optimist / oktobar 2020\nTags: COLUMN, ONLIFANS, OPTIMIST, SOCIAL.NETWORKS


ODLUKE ŽIRIJA - SAS\nDušan Joksimović je u filmu “Dnevnik mašinovođe” napravio delo sa izuzetnim vizuelnim postavkama. To delo donosi autentičnu likovnost i prefinjenu stilizaciju, koju je ostvario u saradnji sa bliskim autorima scenografije i kostima. Precizno postavljen i vešto realizovan koncept doprineo je da igra glumaca unutar filmske priče dobije apsolutni sinhronitet u svakom smislu, vizuelnom i narativnom. Naglašena piktorijalnost doprinela je da se lako vežemo za sva dešavanja koja direktno utiču na naše emocije.\nStruktura kinematografske slike, u filmu “Otvorena”, sadrži dosledno postavljene vizuelne elemente koji svojom kompozicijom ostvaruju savršenu podršku filmskoj priči. Snimateljka Ivana Rajić hrabro koristi vizuelna sredstva, i sa minimalističkim potezima gradi sliku koja snažno utiče na naša čula i stvara jedinstven doživljaj. Njen istraživački duh, i dobro razumevanje slike upravo su donele nešto inovativno u vizuelnom pristupu filmskoj fotografiji.\nNagrada Radetu Vladiću\tOtvaranje izložbe Nene Toth u kafeu Megapolis, 16. decembra u 18 časova.


Vesti online / Sport / Fudbal / Solari ne razmišlja o ostavci: Nisam došao da odustanem\nSantijago Solari, "ništa mu ne ide od ruke"\nArgentinac je, nakon poraza u Madridu od Ajaksa (4:1), kaže da ne planira da ode u ovom trenutku, bez obzira što je sezona za Real izgubljena u samo nedelju dana.\n- Nisam došao u Real da olako odustanem - rekao je Solari na konferenciji za medije posle utakmice sa Ajaksom.\nUprkos tome što ima 12 bodova manje od Barselone u Primeri, Solari ne odustaje od borbe za jedini trofej.\n- Sezona se nastavlja, i dalje imamo prvenstvo. Ova sezona je teška, ali sada treba da pokažemo srce i karakter, ali i hrabrost - nada se čudu Solari.\nPrvi čovek Reala Florentino Perez i pre poraza od Ajaksa spremio je naslednika Solariju, pa razmišlja o povratku Žozea Murinja ili dolasku menadžera Totenhema Maurisija Poketina.\nFUDBAL Tadićev Ajaks izbacio Ronalda i Juventus iz Lige šampiona (VIDEO)


Na lokaciji „Vojvoda Radomir Putnik“ u Doboju, u organizaciji Komande logistike, 23. novembra 2020. godine, realizovana je jednodnevna radionica na temu „Izrada Plana operacija sa MiMES (municijom i minsko-eksplozivnim sredstvima) u 2021. godini“.\nU radu radionice učestvovali su zamjenik načelnika ZŠ OS BiH za resurse generalmajor Gojko Knežević, zamjenik komandanta KP OS BiH za resurse brigadir Rusmir Mrković, stručni savjetnik za MiMES u MO BiH brigadir Darko Marjanović, komandant Komande logistike brigadir Ernes Heleg sa stručnim timom iz Komande logistike, predstavnici Uprave za logistiku ZŠ OS BiH i Odjeljenja za logistiku KP OS BiH i savjetnik komandanta EUFOR-a za naoružanje i municiju brigadir Martin Traksler (Martin Trachsler).\nNa radionici je analizirana realizacija Plana operacija sa MiMES u 2020 .godini. Svi učesnici radionice su saglasni da su uloženi izvanredni napori na realizaciji pomenutog zadatka, da, što je najbitnije, nije bilo vanrednih događaja niti incidenata u toku rada sa MiMES te da su postignuti odlični rezultati u oblasti operacija sa MiMES.\nNakon analize realizacije Plana operacija sa MiMES u 2020. godini učesnici radionice izvršili su analizu nacrta prijedloga „Plana operacija sa MiMES“ za 2021. godinu, izrađenog od strane Sekcije za municiju (klasa V), kroz sljedeće oblasti:\nDelaboracija i uklanjanje nesigurnih MiMES,\nRad laboratorije za analizu barutnih punjenja municije,\nStanje infrastrukture na lokacijama skladištenja MiMES i prijedlozi za redukciju broja neuslovnih skladišta.\nUčesnici radionice su kroz konkretne prijedloge i sugestije dali doprinos da konačna verzija Plana operacija sa MiMES u 2021. godini bude kvalitetnija i efikasnija, a sve u cilju postizanja konačnih ciljeva operacija sa MiMES: povećanje sigurnosti na lokacijama skladištenja MiMES i smanjenje rizika od nastanka vanrednih događaja i smanjenje opasnosti kako po personal OS BiH tako i prema okruženju i lokalnim zajednicama.


XIV Beogradska finalista Renalut međunarodnog projekta "Tvoja ideja, tvoja inicijativa" - Tech Lifestyle\nPočetna Trends XIV Beogradska finalista Renalut međunarodnog projekta “Tvoja ideja, tvoja inicijativa”\nXIV beogradske gimnazije je jedna od 79 škola širom sveta koje su učestvovale u takmičenju „Tvoja ideja, tvoja inicijativa“ za godinu 2018/2019 i njihov projekat „Bezbednost na putu za sve“ je izabran kao jedan od najuspešnijih.\nU realizaciji ovog projekta učestvovalo je preko 30 učenika, a inicijator ideje je bila profesorka engleskog jezika Marija Dragnić.\nNakon istraživanja koje su sproveli na nekoliko načina, preko analize rezultata online ankete, terenskog foto-istraživanja, do razmene ličnih iskustava koja se tiču najfrekventnijih nepropisnih ponašanja učesnika u saobraćaju, uspeli su da prepoznaju probleme i njima su se detaljnjije pozabave.\nIdentifikovanim pitanjima neodgovornog ponašanja u saobraćaju bavili su se iz različitih perspektiva, markiranjem pomenutih problema kroz pisanu reč, izradu edukativnih crteža, postera i video-a, kao i kroz komponovanje pesme sa poučnim tekstom.\nSvi materijali koji su nastali kao proizvod njihovog posvećenog rada mogu se naći na njihovom blogu https://roadsafetyforallxiv.wordpress.com/2019/05/11/o-projektu/.\nPrethodni tekstHerkules među mobilnim telefonima\nSledeći tekstSportski automobil godine


U tom periodu, biće provereno funkcionisanje toplotnih izvora koji pripadaju Beogradskim elektranama, odnosno 14 toplana, 22 kotlarnice i jednog obnovljivog izvora energije, saopštile su Beogradske elektrane. Funkcionalne probe podrazumevaju proveru… »\nPočinju probe grejanja Za sada samo funkcionalne, ne i tople\nIz Beogradskih elektrana naglašavaju da funkcionalne probe nisu tzv. tople probe i ne podrazumevaju početak grejne sezone. U okviru završnih priprema pred grejnu sezonu, koja u Beogradu zvanično počinje 15. oktobra, Beogradske elektrane će od petka… »\nGradonačelnik Beograda Zoran Radojičić izjavio je danas da je sistem grejanja JKP „Beogradske elektrane“, kao „najveći u ovom delu Evrope“, spreman za predstojeću grejnu sezonu, saopštila je Gradska uprava. Tokom obilaska toplane na Novom… »\nRadojičić: Sve spremno za grejnu sezonu\nGradonačelnik Beograda Zoran Radojičić izjavio je da je sistem grejanja JKP "Beogradske elektrane", kao "najveći u ovom delu Evrope", spreman za predstojeću grejnu sezonu, saopštila je Gradska uprava. Tokom obilaska toplane na Novom Beogradu… »\nUskoro tople probe Ako vremenske prilike budu zahtevale, JKP "Beogradske elektrane" mogu da puste grejanje pre zvaničnog…\nIako potrebe za hitnim intervencijama ima na toplovodnim sistemima, kao što je bio slučaj tokom jučerašnjeg dana na grejnom području toplane "Cerak", JKP "Beogradske elektrane" završiće sa remontnim radovima do kraja ovog meseca. Od 1. oktobra… »\nSpremni za tople probe: Ako vremenske prilike budu zahtevale, jkp "Beogradske elektrane" mogu da puste grejanje pre zvaničnog…\nFoto D. Milovanović Od 1. oktobra počeće funkcionalne probe, a ako bude bilo potrebe, sistem će biti spreman da nezvanično započne grejnu sezonu toplim probama. Ukoliko do toga dođe, obračun plaćanja neće se menjati. Kvarovi se ne mogu… »\nKvar zavrnuo toplu vodu: Potrošači grejnog područja "Cerak" bez potrošne tople vode do 15 sati\nFoto: N. Fifić Kako obećavaju iz JKP "Beogradske elektrane", ekipe za hitne intervencije će učiniti sve da kvar bude popravljen u najkraćem mogućem roku. Ispostava električne energije za potrošnu toplu vodu očekuje se do 15 sati.… »\nKažu da su to utvrdili na osnovu podataka koje su elektrane podnosile Agenciji za privredne registre. Navode i da su Beogradske elektrane od 2015. – kada je formirana cena grejanja, pet godina za redom kršile zakon i da nisu svakog 1. septembra… »


Predsednik Vučić sa kineskim studentima\n09:50, 18.09.2018, Predsednik Republike Srbije Aleksandar Vučić primio je danas grupu studenata sa katedre za srpski jezik na Univeriztetu za međunarodne studije u Pekingu.\n09:44, 18.09.2018, Srbija će od Kine nabaviti jedno od najsofisticiranijih naoružanja i vojnu tehnologiju, koju gotovo da nemaju zemlje u okruženju, rekao je pomoćnik ministra odbrane Nenad Miloradović.\n"Florens" i dalje pravi probleme, raste broj žrtava\n09:06, 18.09.2018, Oluja Florens, iako oslabljena, i dalje izaziva ogromnu štetu u američkim saveznim državama Južnoj i Sjevernoj Karolini, dok se kreće uz američku istočnu obalu.\nNovi EUR apoeni: Ne štrče iz novčanika, a simbol "se kreće"\n08:58, 18.09.2018, Evropska centralna banka predstavila je novi izgled novčanica u apoenu od 100 i 200 evra, koje će biti u opticaju od maja naredne godine.\nZvezda spremna za spektakl sa Napolijem\n08:28, 18.09.2018, Fudbaleri Crvene zvezde i njeni navijači večeras (21.00) nastupaju u najvećem fudbalskom spektaklu o kome su čežnjivo maštali godinama, decenijama\n08:08, 18.09.2018, Vlasti navode da je hiljade ljudi napustilo domove i upozoravaju na nove moguće talase poplava.\nPeti susret Vučića i Ši Đinpinga\n07:55, 18.09.2018, Predsednik Srbije Aleksandar Vučić sastaće se danas u Pekingu sa kineskim liderom Ši Đinpingom i to će biti njihov peti susret za poslednje tri godine, a ovoga puta, u njihovom prisustvu, biće potpisana dva značajna protokola.\nDinar bez oscilacija, kurs 118,3034\n07:52, 18.09.2018, Dinar će danas nastaviti mirovanje prema evru na približno istom nivou kao danas i zvanični srednji kurs će iznositi 118,3034 dinara za evro, objavila je Narodna banka Srbije.\n07:44, 18.09.2018, Ruski vojni avion "IL-20" sa 14 osoba nestao je sa radara iznad Sredozemnog mora, saopštilo je rusko Ministarstvo odbrane.\n18.septembar: Dogodilo se na današnji dan\n07:40, 18.09.2018, 1739 - Potpisivanjem Beogradskog mira okončan je rat izmđu Austrije i Turske, započet 1736. Austrija je potisnuta sa Balkana, a Turska se vratila na Dunav i Savu. Srbija je ponovo postala deo Otomanskog carstva.\n07:37, 18.09.2018, Saobraćaj umeren i odvija se uz dobre vremenske uslove za vožnju, izuzev slabe magle i sumaglice pored reka, po kotlinama i planinskim prevojima.\nVremenska prognoza – 18.septembar\n07:34, 18.09.2018, U Srbiji će biti pretežno sunčano i toplo vreme, saopštio je Republički hidrometeorološki zavod (RHMZ).\n22:52, 17.09.2018, Argentinski federalni sudija optužio je bivšu predsednicu te zemlje, Kristinu Fernandes Kiršner, i zatražio njeno hapšenje jer je bila na čelu ilegalnog udruženja koje je uzimalo mito u zamenu za sklapanje ugovora o izvođenju javnih građevinskih radova.\nItalija: Za sada ništa od sastanka u Beču zbog Južnog Tirola\n22:36, 17.09.2018, Italija je danas saopštila da za sada ne prihvata predloženi bilateralni sastanak u Beču zbog planova Austrije da ponudi državljanstvo stanovnicima italijanskog regiona Južni Tirol koji govore nemački.\nPresretnute i oborene rakete ispaljene na Latakiju\n22:14, 17.09.2018, Sirijska protivvazdušna odbrana presrela je i oborila rakete ispaljene na nekoliko vojnih i civilnih lokacija u oblasti Latakija.\n21:29, 17.09.2018, Na sednici Saveta bezbednosti UN o sankcijama Severnoj Koreji je došlo do žučne rasprave između ambasadora SAD i Rusije, pri čemu je američka predstavnica Niki Hejli optužila Moskvu da "vara", dok je ruski izaslanik Vasilij Nebenzja rekao da je Vašington "politički zlonameran".\nAMSS: Višesatna čekanja na granici za kamione\n20:59, 17.09.2018, Na teretnim terminalima na granici sa Hrvatskom, na prelazu "Batrovci" se na izlazu iz zemlje čeka oko sedam sati, a na prelazu "Šid" oko četiri sata, saopštio je Auto-moto savez Srbije (AMSS).\nKineska investicija menja privrednu sliku celog Banata\n20:39, 17.09.2018, Prvi ugovor koji je srpska državno-privredna delegacija potpisala u Kini bio je za fabriku guma koju kompanija "Šangdong Linglong" planira da gradi u Zrenjaninu. Kako je najavljeno, radovi će početi u martu iduće godine, a prvi proizvodi biće isporučeni 2021. Kineski investitor je najavio zapošljavanje 1.200 radnika.\n20:31, 17.09.2018, Evropska centralna banka predstavila je danas novi izgled novčanica u apoenu od 100 i 200 evra, koje će biti u opticaju od maja naredne godine.\n« 1 ... 3 4 5 6 7 8 9 10 11 ... 4722 »


Arktička žila kucavica: Ambiciozni ruski gasni projekat koji je uplašio Zapad - 17.12.2017, Sputnik Srbija\nArktička žila kucavica: Ambiciozni ruski gasni projekat koji je uplašio Zapad\nZapadni mediji opet zameraju Putinu to što navodno radi na pokušaju da zavlada svetskim tržištem gasa. Zapravo, brine ih to što je Rusija dokazala da je u... 17.12.2017, Sputnik Srbija\n15:18 17.12.2017 (Osveženo: 16:58 17.12.2017)\nZapadni mediji opet zameraju Putinu to što navodno radi na pokušaju da zavlada svetskim tržištem gasa. Zapravo, brine ih to što je Rusija dokazala da je u stanju da realizuje i veoma skupe projekte uprkos sankcijama, što je neprijatno saznanje za one koji su predviđali kolaps razvoja ambicioznog energetskog ruskog projekta na Arktiku.\n„Rusija se sprema za globalnu dominaciju u tom segmentu“, poručuje svojim zabrinutim čitaocima britanski list „Telegraf“. Uspešan početak rada projekta „Jamal SPG“ na Zapadu doživljavaju grozničavo.\nPodjednako bolno se prihvata sve aktivnije rusko učešće u globalnoj konkurenciji na svetskom tržištu tečnog gasa. Ono što ponajviše „žulja“ jeste to što su upravo SAD pretendovale na apsolutnu dominaciju u ovom segmentu tržišta. Poseta Jamalu saudijskog ministra energetike Halida Faliha istakla je činjenicu da prevaga na svetskom energetskom tržištu očigledno ne ide u korist Vašingtona.\nNa veliku žalost ruskih zapadnih konkurenata, „Jamal SPG“ je dobio priličnu finansijsku potporu iz Kine, u trenutku kada su uvedene sankcije. Sa druge strane, uprkos tim istim sankcijama, francuski partner „Total“ je na ovom projektu ostao do kraja. U ovom kontekstu onda ne čudi što je ruski arktički tanker za prevoz gasa „Kristof de Maržeri“ prvu partiju tečnog gasa transportovao u Kinu. Ova činjenica ne može a da ne ražesti autore antiruskih sankcija, imajući u vidu da je u početku bio plan da upravo američki tečni gas obezbedi Evropi „energetsku nezavisnost“ od Rusije. Ono što vidimo u praksi je da je ruski tečni gas poslužio diverzifikaciji kineskog uvoza gasa. Možda bi trebalo na osnovu pisanja „Skaj njuza“ o „prkosnom Putinu“ pustiti pokoju suzu i snimiti melodramu.\nPosebno je za zapadne partnere pikantana činjenica da je Jamal posetio saudijski ministar energetike Halid Falih. Zahvaljujući tome što je državnik iz Rijada poslovno boravio na ruskom arktičkom poluostrvu, zapadni mediji su saznali dve interesantne činjenice o zagonetnoj Rusiji koja stalno šokira svet. Prva je to da samo u Rusiji visokotehnološki gasni rezervoar istovremeno predstavlja i objekat moderne umetnosti jer podseća na legendarnu konzervu kondenzovanog mleka iz sovjetskog perioda.\nSabetta, Yamal Peninsula, Siberia, Russia #yamal #yamalpeninsula #sabetta #russia #farnorth #russianfarnorth #russianature #nature #arctic #russianarctic #siberia #karasea #яmal #яmalьskiйpoluostrov #sabetta #rossiя #kraйniйsever #kraйniйseverrossii #prirodaRossii #priroda #arktika #arktikarossii #sibirь #karskoemore\nPublikaciя ot TellYouWhat (@tellyouwhatchannel) Dek 10 2017 v 9:25 PST\nDruga činjenica je to da je ruski predsednik ponovo pokazao da poseduje jedinstvene talente u sferi diplomatije i međunarodne trgovine. Jer, ko bi drugi uspeo da proda gas Saudijcima? Nemojmo zaboraviti da to nije jednostavan poduhvat i da podseća na prodaju sibirskog snega kanadskim Eskimima.\n„Kupite naš gas i štedite svoju naftu“, predložio je Vladimir Putin saudijskom ministru. Halid Falih je odgovorio da oni sami proizvode gas u prilično velikim količinama, ali da Saudijska Arabija zaista može da uštedi dosta nafte ako bi uvozila ruski tečni gas. Iako je donedavno ideja da Saudijska Arabija može od Rusije da kupuje tečni gas delovala potpuno nerealno, moguće da najavljena isporuka ruskih S-400 daje Rijadu određeno samopouzdanje i „vetar u leđa“, pa su američki izvoznici tečnog gasa ostali bez klijenta kojem su se nadali kao „ozebao suncu“.\nBez obzira na to što zapadni mediji sa velikom brigom i strepnjom pišu o planovima Moskve da dominira svetskim energetskim tržištem, praksa pokazuje da se ruski pristup izgradnji i jačanju energetske superdržave po rezultatima principijelno razlikuje od američkog. Rusi svoje energetske resurse nikada ne prodaju pod prisilom ili uz različite geopolitičke ucene. Kao što vidimo na primeru Kine, Saudijske Arabije i EU, saradnja sa Rusijom u energetskoj sferi ne samo da omogućava pristup nafti i gasu već i određenu slobodu od diktata vašingtonskih „jastrebova“ i američke administracije.


OVAKO SAOBRAĆAJNA POLICIJA VARA VOZAČE: Prave lažne policijske sačekuše, pogledajte gde treba povesti računa\nPutari krše zakon i postavljaju znak za naselje na kilometar i više od prvih kuća, čime ograničavaju brzinu na 50 km/h, što koristi policija da kažnjava one koji ubrzaju\nKad vozite kroz Srbiju, čini vam se da je, sudeći po saobraćajnim znacima, ona toliko naseljena da bukvalno iz naselja ulazite u naselje i da nema šanse da vozite brže od 50 kilometara na sat.\nNemalo puta ste i opsovali jer na nekom pravcu i čistini gde nema žive duše ne smete da dodirnete papučicu gasa i dođete na 80 na sat zato što je neko postavio znak da se zapravo krećete kroz naseljeno mesto - iako vi to naseljeno mesto ne vidite. Osim onog ko je znak postavio, naselje na tom prostoru jedino još vide saobraćajni policajci, koji će vam uredno naplatiti kaznu ako prekoračite brzinu.\nTako je, na primer, znak za naselje postavljen na oko 1.100 metara od prve kuće u Pančevu, a na to je juče na Tviteru ukazao Damir Okanović, direktor Komiteta za bezbednost saobraćaja, napisavši da je to veoma česta pojava u Srbiji i osnov za nezakonito kažnjavanje. On u razgovoru za Kurir kaže da su nestručnost i neznanje putara prilikom postavljanja ovih znakova samo povećali probleme vozačima.\n- Zakon o bezbednosti saobraćaja je dobar i jasan, on nalaže da se znak za naselje postavi na putu u neposrednoj blizini stambenih ili poslovnih objekata, znači 100 do 200 metara od prve kuće. Ovaj znak postoji prvenstveno zbog pešaka, pošto ograničava brzinu kretanja vozila na 50 kilometar na čas. Međutim, mi imamo apsurdnu situaciju, jer se znak za naselje na srpskim putevima postavlja ispred oranica i šuma na više od kilometar od prve kuće - kaže Okanović i napominje da na takvim mestima nisko ograničenje ne rešava probleme u saobraćaju, već ih, naprotiv, samo pravi.\nPrekoračenje brzine u naselju od 50 km/h:\n1) od 1 do 10 km/h - 3.000 dinara\n2) od 11 do 20 km/h - 5.000 dinara\n3) od 21 do 50 km/h - 6.000 do 20.000 dinara, 4 kaznena poena i najmanje 30 dana zabrane upravljanja\n4) od 51 do 70 km/h - 15.000 do 30.000 dinara, 7 kaznenih poena i najmanje 4 meseca zabrane upravljanja\n5) preko 70 km/h - 15 dana zatvora ili 100.000 do 120.000 dinara, 14 kaznenih poena i najmanje 8 meseci zabrane upravljanja\n„Putevi Srbije“, koji su odgovorni za postavljanje saobraćajne signalizacije na republičkim putevima, nisu odgovorili na naše pitanje zbog čega putari često znak za naselje postavljaju mimo zakonom predviđenih mesta.


Karte za Čolu "planule", zakazan treći koncert | Novosti.RS\nKarte za Čolu planule, zakazan treći koncert\nponedeljak, 28. 10. 2019. u 09:52\nFoto A. Kerekeš\nZbog izuzetnog interesovanja pop zvezda Zdravko Čolić nastupiće u "Štark Areni" i 13. decembra\nPOP zvezda Zdravko Čolić rasprodao je sve ulaznice i za drugi beogradski koncert na turneji "Ono malo sreće", pa će zbog izuzetnog interesovanja u "Štark areni" nastupiti i treći put - 13. decembra.\nPodsetimo, karte za prvi koncert megastara 29. novembra u najvećoj dvorani na Balkanu, "planule" su za nepune dve nedelje, dok su ulaznice za naredno veče 30. novembra, "otišle" za samo 21 dan! Ulaznice za treću "Arenu" u prodaji su od danas po istim cenama - 1.700 i 1.900 dinara (parter), 2.700 i 2.900 (tribine) i 3.500 dinara (fan-pit).\nVest da je Čola nacionale zakazao i treći koncert u "Štark areni" i ne čudi mnogo, s obzirom na to da karte za njegove nastupe, ne samo u Srbiji i bivšoj Jugoslaviji, već i širom sveta, budu rasprodate pre koncerta. Tako je bilo i na nedavnoj turneji po Americi, kao i preksinoć u Varaždinu, gde je posle 10 godina, održao tročasovni koncert u tamošnjoj sportskoj dvorani "Arena". Ovaj podatak je još više za poštovanje, budući da je Zdravko jedini muzičar čija publika zaista kupi ulaznicu za koncert, a ne dobija je "preko veze" i slično.\n- Jedva čekam da ponovo zapevam u Beogradu - poručio je Čola. - Prošlo je pet godina od poslednjeg druženja sa divnom publikom i vreme je da to ponovimo. Stvarno sam poželeo ove koncerte, srećan sam zbog njih i s nestrpljenjem ih iščekujem.


Merkel spremna na saradnju s novom italijanskom vladom – MAXImix Digital\nMerkel spremna na saradnju s novom italijanskom vladom\n1. June 2018. 1. June 2018. admin 0 Comments\nNjemačka kancelarka Angela Merkel izjavila je da je spremna da s novom italijanskom vladom komunicira “otvorenog uma”, usljed političke turbulencije u Rimu koja je izazvala strah od pojave još jedne krize u evrozoni, javili su portugalski mediji.\nOna je nakon sastanka s portugalskim premijerom Antoniom Kostom u Lisabonu pohvalila oporavak Portugalije od krize zbog duga u periodu od 2011. do 2014. godine i dodala da je situacija sada “više optimistična” nego što je to bio slučaj kada je posljednji put posjetila Portugaliju prije pet godina.\nKosta je pozvao na brzu akciju Evrope da spriječi da se metež u Italiji proširi na bilo koji drugi dio evrozone.\nTurbulencija, koja se u Italiji pojavila uz pokušaj da pokret Pet zvijezda i desničarska Antievropska liga formiraju koaliciju, paralizirala je tržišta i podsjetila na krizu u evrozoni, koju je izazvalo povećanje prinosa obveznica u Portugaliji i drugim južnim evropskim zemljama.\n← Dobro pogledajte fotografiju: Bali beg, miljenik žena u BiH, drastično promijenio imidž\nSarajevo : Surova svakodnevnica: Svaki radni dan trgovcima donosi neizvjesnost i strah →


RTCG - Radio Televizija Crne Gore - Nacionalni javni servis :: Region :: EU da bude čvršća i odlučnija u dijalogu / print=true\nKUKAN PORUČIO 13. 04. 2019. 15:10 >> 15:10 0\nŠef delegacije Evropskog parlamenta (EP) za saradnju sa Srbijom Eduard Kukan kritikovao je Evropsku uniju (EU) zbog nedostatka liderstva u vođenju dijaloga Beograda i Prištine i ocijenio da će njihov dogovor biti posao za nasljednika Federike Mogerini.\nOn smatra da u ovom mandatu Evropske komisije (EK) za to više nema vremena.\n"Izvinjavam se Mogerini, ali EU je jasno pokazala nedostatak vođstva u dijalogu. Ovakvi pregovori mogu da uspiju samo ako pokažete snažno liderstvo. EU mora da bude čvršća i odlučnija u dijalogu, da bolje predviđa događaje i reaguje na njih", smatra Kukan.\nSlovački diplomata kaže da nije optimista u pogledu brzog sporazuma Beograda i Prištine, ocjenjujući da nametanje rokova nije od pomoći, upozoravajući da se "ne može ni pregovarati unedogled".\n"Mnogo toga će zavisiti od ličnhosti novog visokog predstavnika i koliko će aktivno preuzeti ulogu posrednika u dijalogu", kaže Kukan, ocenjujući da je dijalog već predugo blokiran bez adekvatne reakcije EU da se situacija promijeni, prenosi RTS.\nOn smatra da bez snažnog spoljnog pritiska i liderstva EU nije moguć napredak u dijalogu Beograda i Prištine.\nKukan, koji se neće kandidovati za novi mandat na izborima u maju, najavio je za 29. maj vanredni sastanak spoljnopolitičkog odbora EP na kojem će komesar Johanes Han predstaviti godišnji izveštaj EK o Srbiji i drugim zemljama regiona.\n29. 01. 2017. 11


Klinci iz Lambade su dokaz da vreme leti bez milosti\nČiko Oliviera ima 40 godina, baš kao i Roberta De Brito. Vreme je prošlo brzo za klince koji su osvojili planetu svojim plesom Lambade u spotu francusko-brazilske grupe Kaoma daleke 1989. godine. Posle munjevitog uspeha, sa njima je radio isti producent i snimili su još nekoliko numera, ali nisu\n"Bullet from a gun" predstavlja autobiografsku pesmu u kojoj on brutalno iskreno govori o životu, ljubavi i porodici u stihovima kao što su "when you realise she was never your gir, it was just your turn" i "you got to face your demons, don't matter how much money you earn". Ali na kraju pesme\nNoizz: Skeptini novi singlovi najavljuju album godine još 2 povezane\nOsobe rođene u maju su ambiciozne i vredne. Ulažu svu svoju energiju, volju i trud u ostvarivanje vlastitih ciljeva zbog čega su vrlo uspešni u svojim karijerama. Ipak, nekad znaju da preteraju i zaborave da posao nije sve od čega se život sastoji. Emotivne osobe imaju svoje pozitivne i


Sa ciljem da animacijom jasno i precizno informiše ljude iz celog sveta bez obzira na govorno područje, japanski umetnik, Isao Hašimoto je uradio serijal radova o nuklearnom oružju i zastrašujućem scenariju koji se jasno vidi pogledom na kartu sveta.\nSvetska pažnja je ovih dana uperena na Severnu Koreju, koja je zapretila da će iskoristiti pravo da izvede preventivni nuklearni napad protiv bilo koga ko je napadne, podižući tako ratobornu retoriku protiv neprijateljskih zemalja.\nAko analiziramo istoriju čovečanstva najveće razorne moći, posebno ako se osvrnemo na podatak da su samo 2 nuklearne eksplozije ikada detonirane, i pogledamo mapu sveta gde su tačke koje su bile pogođene, shvatićemo sav strah zbog ludosti nuklearnog oružja.\nIsao je napravio petnaestominutnu animaciju u kojoj je jasno na svim jezicima pokazao na mapi sveta mesta koja su pogodile 2053 nuklearne eksplozije u periodu od 1945. do 1998. godine. Počevši od projekta Menhent Triniti test a zaključno sa pakistanskim nuklearnim testovima, ova animacija dodatno ukazuje na izuzetno veliku globalnu opasnost koja preti ukoliko Severna Koreja, uprkos apelu Ujedinjenih nacija, izvede i četvrto nuklearno probno dejstvo.\nAnimacija, prateći vremensku razliku eksplozija po podacima, počinje sporo, a zvuci i boje prikazuju vremenski eksplozije sve brže u kasnijim minutima, da bi kada se primakne najviše našem trenutku postalo evidentno koliko je mali deo zemlje zaobišla nuklearna histerija, pa se ekspolozije sve brže nižu jedna za drugom. Očigledno je potrebno veoma malo da jedna zemlja, makar i u samoodbrani dovede u pitanje međunarodni mir i bezbednost a ceo svet gurne u haos.\nSimbolično, animacija u kojoj metronom otkucava mesece u sekundi nuklearnih proba na zemlji, Hašimoto je ovaj rad nazvao „2053”. Da li nam ovaj metronom trenutno otkucava poslednje sekunde, ili će se naći razuman način da se svetsko ludilo sile i nuklearne pretnje konačno zaustavi?


Vlada da povuče predložene izmjene Zakona o tajnosti podataka – Centar za građansko obrazovanje\nVlada da povuče predložene izmjene Zakona o tajnosti podataka\nPozivamo Vladu Crne Gore da povuče Predlog zakona o izmjenama i dopunama Zakona o tajnosti podataka iz procedure, organizuje javnu raspravu, i uskladi taj dokument sa međunarodnim standardima.\nTim Predlogom, koji je Vlada usvojila prošle nedjelje, bez bilo kakve javne ili stručne rasprave, predviđeno je uvođenje novog osnova za proglašavanje podataka tajnim, a što nije u skladu ni sa Ustavom a ni sa međunarodnim ugovorima koji obavezuju Crnu Goru, uključujući član 19, stav 3 Međunarodnog pakta o građanskim i političkim pravima i član 10, stav 2 Evropske konvencije o ljudskim pravima, kao i član 3 Konvencija Savjeta Evrope o pristupu zvaničnim dokumentima.\nUstav precizno propisuje pod kojim uslovima informacije u posjedu državnih organa mogu biti proglašene tajnom. I ni u kojem slučaju ne predviđa paušalno određenje iz Predloga zakona – da podaci mogu biti sakriveni od javnosti zbog “ostvarivanja funkcije organa”.\nMeđunarodnim konvencijama koje je ratifikovala Crna Gora se propisuje da ograničenja pristupa informacijama moraju biti neophodna u demokratskom društvu i srazmjerna cilju zaštite. U članu 19, stav 3, Međunarodnog pakta o građanskim i političkim pravima, kao i članu 3 Konvencije Savjeta Evrope o pristupu zvaničnim dokumentima, naveden je precizan spisak razloga iz kojih pristup informacijama može biti ograničen, i njima nije predviđeno da zvanična dokumenta mogu biti tajna zbog “ostvarivanja funkcije organa”.\nUkoliko bi Predlog Vlade bio usvojen, to bi izuzetno negativno uticalo na rad medija i civilnog društva, i maltene onemogućilo novinare i NVO da otkrivaju korupciju i druga kršenja zakona, ali i da prate sprovođenje raznih vladinih politika i obaveza iz procesa evropskih integracija.\nPodsjećamo da su i Evropska komisija u izvještajima o Crnoj Gori, ali i Evropski parlament u svojim rezolucijama, više puta pozvali Vladu Crne Gore da poveća transparentnost svog rada i omogući javnosti pristup informacijama. Ovakav Predlog zakona koji je usvojila Vlada je suprotan tim preporukama i predstavlja ogroman korak unazad.\nZbog svega navedenog, pozivamo Vladu da povuče Predlog izmjena i dopuna Zakona o tajnosti podataka, organizuje javnu raspravu o tom dokumentu i obezbijedi da bude u skladu sa crnogorskim Ustavom i međunarodnim standardima koje je naša država obavezna da poštuje.\n1. Mreža za afirmaciju NVO sektora (MANS)\n2. Akcija za ljudska prava (HRA)\n3. Institut alternative (IA)\n4. Centar za građansko obrazovanje (CGO)\n5. Centar za monitoring i istraživanje (CEMI)\n6. Centar za demokratsku tranziciju (CDT)\n7. Građanska alijansa (GA)\n8. Inicijativa mladih za ljudska prava (YIHR)\n9. Centar za demokratiju i ljudska prava (CEDEM)\n10. Centar za razvoj nevladinih organizacija (CRNVO)\n11. Centar za istrazivačko novinarstvo Crne Gore (CIN-CG)\n12. Društvo profesionalnih novinara Crne Gore (DPNCG)\n13. NVO 35 mm\n14. Media centar\n15. Naša akcija\n16. Ekološki pokret Ozon\n17. Centar za zastitu ptica (CZIP)\n18. Green Home\n21. Eko – tim\n22. Centar za žensko i mirovno obrazovanje Anima\n23. Udruženje mladih sa hendikepom Crne Gore (UMHCG)\n24. Novi Horizont\n25. Stečajci u Crnoj Gori\n26. Banka hrane\nPoslovne informatičke sposobnosti važne za unaprjeđenje konkurentnosti osoba sa invaliditetom na tržištu rada\nNagrađeni najbolji vizuelni prikazi posljedica korupcije


Jeftini letovi iz Somalije za Butan - Avionske karte Somalija Butan - eSky.ba\nLetovi iz Somalije za Butan\nPretražite letove iz Somalije za Butan\nProvjerite najbolje ponude letova iz Somalije za Butan\n✔ Postoje li posebne ponude za letove iz Somalije za Butan na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Butan?\n✔ Ako rezerviram let iz Somalije za Butan, mogu li rezervirati ujedno i smještaj?\n✔ Koje avio-kompanije nude letove iz Somalije za Butan?\nBudite sigurni, da na eSky.ba ponuda letova iz Somalije za Butan uključuje ne samo niskotarifne avio-kompanije, već i one koje su specijalizirane za visoki standard.


Australijski fudbaler priznao da je gej - Sportske.net\nAustralijski fudbaler priznao da je gej\nPrvi australijski fudbaler koji je priznao da je homoseksualac.\nPrvi australijski fudbaler koji je priznao da je gej jeste Endi Brenan.\nRadi se o momku koji ima 26 godina i koji je rekao da je skinuo sa sebe veliki teret.\n"Pre šest meseci sam mislio o tome i to dosta, pokušao sam da sakrijem i da stavim po strani jer sam mislio da ću biti osuđivan od strane mnogih.\nMorate da prođete kroz različite nivoe da biste razumeli da ne možete držati ovakav život, pretpostavljam, lagajući sebe da ćete jednog dana biti srećni ako želite porodicu. Došao sam do tačke kada ne mogu više da traćim vreme bivajući u vezama u kojima se ne osećam prijatno i koje ne vode nikuda", rekao je on.\n"Ovo je veliko olakšanje i sada mogu da se fokusiram na igranje fudbala", rekao je on.\nInače, Brenan je do skoro imao devojku sa kojom je raskinuo baš iz gore navedenih razloga.


Od SB 66 miliona evra zajma za nepogode | Radio Delta 89.5\nOd SB 66 miliona evra zajma za nepogode\nOdbor izvršnih direktora Svetske banke odobrio je Srbiji zajam u iznosu od 66 miliona evra koji će joj pomoći u pružanju pomoći građanima ako dođe do elementarnih nepogoda, što je prvi takav zajam ove finansijske institucije u Evropi, saopštila je danas Svetska banka.\nZajam će vladi obezbediti novac za hitne potrebe i obnovu u slučajevima kada se proglasi vanredna situacija, tako da se za to ne koriste redovna budžetska sredstva, dodaje se u saopštenju.\nZajam će takođe podići tehničke sposobnosti zemlje za planiranje i reakciju nakon katastrofa, kao i posledica klimatskih promena.\nSrbija je, kako se navodi u saopštenju, podložna različitim prirodnim nepogodama, kao što su poplave, klizišta, suše i zemljotresi, a nedavna studija je pokazala da je posebno podložna budućim klimatskim promenama i padavinama, a nepogode vezane za promene klime biće sve češće i intenzivnije.\nOvaj zajam može da revolvira, tako da se novac vraćen pre nego što se projekat zatvori može ponovo koristiti, navodi se u saopštenju, i dodaje da se sredstva mogu povlačiti tri godine, ali se taj period može produžavati četiri puta.\nPrethodni članakSajlovčane muče neasfaltirane ulice\nSledeći članakKako ukloniti pesticide iz hrane\nNemci preuzimaju apoteke, kreće gradnja garaža, za SPENS stiglo sedam ponuda


Neverovatno: više od 18 godina bez pobede domaćina u ovom duelu! - Meridianbet Vesti\nNemačka Author:\tCentrala Bg - 14/03/2016\nPonedeljak je dan koji se teško može zamisliti bez Cvajte, pa je tako i ovoga puta. Poslednji meč najpopularnije druge lige u Evropi igra se na Fric Valter stadionu gde će se jedan drugom suprotstaviti domaći Kajzerslautern i gostujući Bohum.\nKao i pred svaku od prethodne tri sezone koje je proveo u drugoj Bundesligi, Kajzerslautern je i u ovu ušao sa ambicijom da se vrati u društvo najboljih. Međutim, nakon što je u sezoni 2012/13 kao treći izborio plej-of u kome je izgubio od Hofenhajma, a prethodne dve završio na četvrtom mestu, aktuelna za sada ne može da opravda takav optimizam.\n”Crveni đavoli” su posle tri uzastopna poraza pali na 12. mesto, a od Nirnberga koji se nalazi na trećoj poziciji, zaostaju čak 19 bodova! Jedan od najvećih, ako ne i najveći razlog, je to što je Kajzerslautern osvojio nedopustivo malo bodova na svom terenu za ekipu koja pretenduje na visok plasman, odnosno promociju u Bundesligu.\nUz samo tri upisana trijumfa na Fric Valter stadionu, bilans ”crvenih đavola” je 13 bodova, što je više samo od Arminije, Paderborna i Frankfurta.\nZahvaljujući fenomenalnoj seriji koja traje još od početka decembra prošle godine, Bohum se prišunjao vrhu tabele, pa su sada ispred njega samo četiri ekipe. Doduše, zaostatak za Nirnbergom iznosi deset bodova, ali bi on mogao da bude smanjen već posle utakmice pod reflektorima Fric Valter stadiona.\nEkipa trenera Gertjena Verbeka je poslednji ligaški poraz doživela 27. novembra kada je izgubila od Braunšvajga sa 1:0. Od tada su ”plavi” odigrali 11 takmičarskih mečeva u kojima su jedino Bajernu u kupu Nemačke morali da priznaju da je bolji!\nOvaj susret je inače treći okršaj Kajzerslauterna i Bohuma ove sezone, a prvi na terenu ”crvenih đavola”. Posle prvenstvene utakmice u septembru u kojoj je slavio Kajzerslautern, Bohum se revanširao tačno mesec dana kasnije u kupu, pobedivši kod kuće rezultatom 1:0.\nNajupadljivija karakteristika ovog duela je da u njemu domaćin pobeđuje izuzetno retko: na prethodnih 20 takmičarskih okršaja, to se dogodilo samo dva puta, a pobednička slava je oba puta pripala Bohumu! Ili kako bi rekli iskusni – dvojka u najavi!\nTags:Bohum, Bundesliga, Cvajta, Gertjen Verbek, Kajzerslautern, promocija, zaostatak\nPobeda za izlazak iz opasne zone


Portal za zaposljavanje osoba sa invaliditetom › Made-in-Germany.rs\nForum mladih sa invaliditetom (FMI) je, u saradnji sa nekoliko domaćih kompanija, osnovao internet Platformu za zapošljavanje osoba sa invaliditetom (OSI), kojoj će se, kako se nadaju, tokom ove godine priključi veliki broj društveno odgovornih kompanija, poručuju iz te organizacije.\nPlatforma je zamišljena kao neformalna mreža poslodavaca, preko koje će im se pružati pomoć u procesu zapošljavanja OSI, lai i saveti, informacije, obaveštenja, konsultacije i treninzi. Kompanije koje postanu članice Platforme imaće mogućnost korišćenja usluga Foruma mladih sa invaliditetom, koje se odnose na pretragu baze kandidata za posao, podršku pri prilagođavanju radnog mesta, obukame za zaposlene i usluge konsultacije.\nU Forumu kažu da je Platforma osnovana kako bi na jednom mestu okupila mala, srednja i velika preduzeća koja su zapošljavanje osoba sa invaliditetom integrisala u svoju poslovnu politiku. „Takve kompanije predstavljaju lidere nove poslovne kulture, jer svojim opredeljenjem utiču na unapređenje položaja OSI, ali i na uspostavljanje novih društvenih vrednosti u Srbiji“, navode u Forumu.\nAfirmacija Platforme za zapošljavanje osoba sa invaliditetom odvija se u saradnji sa domaćim i inostranim kompanijama koje posluju u našoj zemlji, a realizuje se u okviru projekta “Znanjem do posla”, uz podršku Švajcarske agencije za razvoj i saradnju (SDC) i implementatora NIRAS-IP i SIPRU, prenosi agencija Tanjug.\nGIZ podstiče zapošljavanje mladih Prokupčana\nForverk najavljuje otvaranje fabrike i zapošljavanje 1.000 radnika\nLeoni kontinuirano zapošljava osobe sa invaliditetom\nOd MiG na 24/02/2021 / AKTUELNO / Ostavite komentar


Dugogodišnja uspešna saradnja opštine Gornji Milanovac sa Javnim preduzećem "Putevi Srbije" kao i uspešno realizovani brojni radovi bili su povod da predsednik opštine Milisav Mirković sa svojim saradnicima održi sastanak sa Zoranom Stojisavljevićem, izvršnim direktorom pomenutog preduzeća u Sektoru za održavanje javnih puteva I i II reda.\nPredsednik Mirković je izrazio zahvalnost na pomoći u dosadašnjim, ali i predstojećim aktivnostima na području naše opštine što je i rezultiralo najvišom opštinskom nagradom – Zlatnom plaketom "Takovski ustanak" koja je uručena Javnom preduzeću "Putevi Srbije" 23. aprila, kada je opština Gornji Milanovac proslavljala svoj Dan opštine.\nNa sastanku je razgovarano o završenim radovima na rekonstrukciji i sanaciji ulica u centru grada koje imaju status državnog puta i vraćanju puteva koji su korišćeni za potrebe izgradnje auto puta u prvobitno stanje jer su pretrpeli znatna oštećenja kao posledica pojačanog intenziteta saobraćaja teške mehanizacije.\nImajući u vidu da je Opština Gornji Milanovac preduzela niz aktivnosti za izgradnju Nove industrijske zone (urađena Studija opravdanosti njene izgradnje, izrada planske dokumentacije...), a da radovi na izgradnji Koridora 11 u delu koji prolazi kroz teritoriju naše Opštine ulaze u završnu fazu, predsednik Mirković je posebno istakao značaj izgradnje pristupne saobraćajnice za koju je urađeno idejno rešenje. "Pristupna saobraćajnica će povezivati Koridor 11 sa Ibarskom magistralom, predstavljati vezu sa Kragujevcem i kao takva imati značaj koji prevazilazi lokalni nivo pa je zbog toga, ali i potrebnih sredstava, neophodno je njenu izgradnju uvrstiti u republički program", rekao je on.\nKako je na sastanku dogovoreno, u predstojećem periodu pristupiće se rekonstrukciji petlje "Vaga" kod Norveške kuće, a u cilju povećanja bezbednosti svih učesnika u saobraćaju.\nPrema dogovoru sa Ministarstvom saobraćaja, građevinarstva i infrastrukture, a preko JP "Putevi Srbije", do kraja godine očekuje se rekonstrukcija i sanacija lokalnih i nekategorisanih puteva u vrednosti od 50 miliona dinara, dok će Javno preduzeće za puteve Opštine Gornji Milanovac asfaltirati 30 kilometara puteva. Tako bi u ovoj godini na teritoriji gornjomilanovačke opštine trebalo biti asfaltirano ukupno preko 40 kilometara lokalnih i nekategorisanih puteva.\nNakon održanog sastanka u Kabinetu Predsednika Opštine, izvršni direktor Sektora za održavanje javnih puteva I i II reda u JP "Putevi Srbije" obišao je sa predstavnicima Opštine Gornji Milanovac do sada izvedene radove, ali i lokalitete na kojima će se radovi izvoditi u narednom periodu.


Srbija potpisala Protokol Saveta Evrope u oblasti zaštite podataka o ličnosti\nNajvažnije novine odnose se na zahteve u pogledu načela proporcionalnosti i zakonitosti, kao i transparentnosti\nSrbija je u Strazburu potpisala Protokol kojim se menja Konvencija o zaštiti lica u odnosu na automatsku obradu ličnih podataka (Konvencija 108) Saveta Evrope.\nCilj Protokola je modernizacija i unapređenje podataka ličnosti, zbog novih izazova u oblasti zaštite, kako bi se obezbedila načela koji se primenjuju na sve aktivnosti obrade u jednom uređenom društvu, uključujući i nacionalnu bezbednost, kao i poštovanje nezavisnosti organa.\nPoverenik za informacije od javnog značaja i zaštitu podataka o ličnosti, se još ranije zalagao da Srbija potpiše, a potom i ratifikuje ovaj međunarodni ugovor.\nOn je svojim dopisom od 18. marta 2019. ukazao Ministarstvu pravde na značaj i potrebu potpisivanja predmetnog Protokola kojim se modernizuje i unapređuje Konvencija 108, te ovom prilikom izražava zadovoljstvo što se to dogodilo, makar i više od osam meseci kasnije od kada je Poverenik pokrenuo ovu inicijativu.\nNajvažnije novine sadržane u Protokolu odnose se na zahteve u pogledu načela proporcionalnosti i zakonitosti, kao i transparentnosti.\nSrbija je 36. država koja je potpisala predmetni Protokol Saveta Evrope, a koji je usvojen 18. maja 2018. godine (Protocol amending the Convention for the Protection of Individuals with regard to Automatic Processing of Personal Data, CETS No.223).\nMeđu državama potpisnicama nalaze se i države van evropskog kontinenta, budući da je reč o ugovoru koji je otvoren i za države koje nisu članice Saveta Evrope.


Srpska košarka - Strana 111\nDva lica i dresa Zvezde za trijumf u večitom derbiju\nKošarkaši Crvene zvezde pobedili su Partizan rezultatom 77:71 u prvom večitom derbiju u sezoni.\nSvakom meču prilazimo sa potrebnom dozom energije na terenu i agresivnom odbranom. Ukoliko tako bude i u subotu imaćemo šansu da pobedimo - rekao je trener Mege\nPodneo ostavku: Čankova žrtva za klub\nPreuzeo je kompletnu krivicu, što je retkost, ne samo kada je ovaj sport u pitanju. Čeka se odgovor Trinkijerija\nDoskorašnji igrač Crvene zvezde Stefan Janković (26, 211) potpisao je ugovor s Partizanom, potvrdio je klub iz Humske 1.\nZagorac: Naš najveći kvalitet je što ne poznajemo limit\nKošarkaš Partizana Rade Zagorac rekao je da je najveći kvalitet ovog sastava što niko ne poznaje granice.\nVeličković: Nemam očekivanja, želim samo punu halu\nKapiten Partizana Novica Veličković rekao je da nema i ne želi da ima neka posebna očekivanja od predstojeće sezone.\nTomić: Još ovo nije nivo koji ja hoću\nTrener Crvene zvezde Milan Tomić zadovoljan je prvim trofejom na klupi "crveno-belih", ali i veruje da ekipa može još bolje.


Tarik Ramadan: Musliman sam, ali neke stvari koje muslimani čine nisu ispravne - IGBD | IGBD\nPočetna Intervjui Tarik Ramadan: Musliman sam, ali neke stvari koje muslimani čine nisu ispravne\nurednik 28th maj. 2015. Nema komentara\nKatkad imamo moralnu dužnost reći: Jesam, musliman sam i Evropljanin sam, i neke stvari koje muslimani čine nisu ispravne. Govorim o diktaturama, korupciji, IDIŠ-u, takozvanoj islamskoj državi… Imamo moralnu dužnost jasno se odreći toga, ne ulaziti u odbranu već reći: Ja, kao musliman, ne stojim iza toga. I to ima političke i vjerske implikacije.\n(Kompletan intervju objavljen je u magazinu STAV br.11)


Kogenerativna postrojenja - Energotehnika Južna Bačka\nStručni timovi „Energotehnike – Južna Bačka“ uveliko su angažovani na projektima postavljanja sistema za kogeneraciju.\nBudući da kogeneracija munjevito napreduje penjući se na listi načina za povećanje energetske efikasnosti i proizvodnju zelene energije, interesovanje kompanija za ove sisteme, sve je veće. Jedan takav projekat, „Energotehnika Južna Bačka“ realizovala je u Boru, gde će se otpadna para koristiti za proizvodnju električne energije u RTB „Bor“.\nBrojni primeri u Evropi i širom sveta, dokazuju kako se kogeneracija osim u industriji, sve više koristi da bi toplotnom i električnom energijom snabdela stanovnike čitavih naselja. Sirovina koja se pritom koristi, može biti zemni gas ili gas koji se dobija iz biomase, stajskog đubriva ili pirolizom drveta. Jednom rečju, toplotna i električna energija dobijaju se iz otpada ili otpadne toplote koja se inače nepotrebno gubi.\nIma li onda uopšte potrebe spominjati uštede koje se na taj način ostvaruju, a koje se procenjuju na 20 – 40%? Iz ovih nekoliko rečenica već je jasno da je odluka da neka fabrika koristi kogenerativna postrojenja – strateška odluka. Tome još treba dodati i činjenicu da se višak proizvedene električne energije, po zakonu može prodati „Elektroprivredi“ Srbije. Brojni klijenti „Energotehnike Južna Bačka“ i realizovani projekti po sistemu „ključ u ruke“, u ovoj oblasti preporučuju nas i svim kompanijama koje se odlučuju za ovakve promene.


M. D. 1. avgusta 2015. 06:00\nNa Klinici za opštu hirurgiju Kliničkog centra u Nišu zbog pojave bolničke infekcije bakterijom klebsiela, od koje je zaraženo četvoro pacijenata, na hiruške intervencije primaju se samo hitni slučajevi.\nNačelnik Centra za kontrolu i prevenciju bolesti u Nišu dr Zoran Veličković rekao je da je 24. jula, Institut za javno zdravlje proglasio bolničku epidemiju na opštoj hirurgiji Kliničkog centra u Nišu.\n„Radi se o četvoro pacijenata kod kojih je iz brisa rane izolovana bakterija klebsiela“ izjavio je on, dodajući da su svi zaraženi pacijenti u stabilnom stanju i nisu životno ugroženi.\nPo njegovim rečima radi se o tipičnoj bolničkoj infekciji bakterijom koja se inače, nalazi u digestivnom traktu ljudi, ali ne sme da se nalazi tamo gde je izolovana.\n„U nizu mera koje smo predložili, između ostalog, redukovali smo operacije i trenutno se rade samo hitni slučajevi. Preduzeli smo sve mere koje smanjuju mogućnost pojave novih slučajeva zaraženih, a očekujemo da ćemo sve rezultate analiza imati do kraja nedelje“ rekao je Veličković.\nUprava kliničkog centra u Nišu saopštila je ranije da je na Klinici za opštu hirurgiju u Nišu, kod četiri pacijenta, od 119 uzorkovanih, utvrđeno postojanje infekcije bakterijom klebsiela, ali da nema razloga za brigu pacijenata koji se leče u toj zdravstvenoj ustanovi.\n„Na vanrednom sastanku Komisije za intrahospitalne infekcije KC Niš, donet je zaključak o hitnom sprovođenju predloga mera koje je izdao Institut za javno zdravlje. Operativni program nije obustavljen i sva hitna stanja biće i dalje uredno zbrinuta na Klinici za opštu hirurgiju“, navodi se u saopštenju Uprave KC Niš.


Odbojkašice Vizure nemoćne protiv Volera - Sportske.net\nFoto: BETA/BETAPHOTO/OK VIZURA/DR\nSlobodan Kovač više nije selektor IranaZvezda protiv Hapoela u Kupu izazivačaLŠ - Vojvodina upisala prvenac!Novi Pazar bez šesnaestine finala Kupa izazivačaKada Atanasijević ostane bez bloka, šta onda sledi?\nVizura ima pobedu i dva poraza i treća je na tabeli sa tri boda, koliko ima i drugoplasirana Uraločka. Volero je prvi sa devet, dok je Kan na poslednjem mestu bez učinka.\nNajefikasnija u srpskom klubu bila je Sara Lozo sa 10 poena, po šest su postigle Jovana Kocić i Ljiljana Ranković, Katarina Lazović četiri, Maja Aleksić i Nataša Čikiriz po dva, a Jelena Vignjević jedan.\nUtakmicu u hali Šumice posmatralo je oko hiljadu i 300 gledalaca.\nOdbojkašice Vizura će u narednom kolu gostovati Voleru 10. decembra u Cirihu.


Kompenzovano više od 31 milion KM obaveza i potraživanja - Biznis Info\nYou are at:Home»Ekonomija»Kompenzovano više od 31 milion KM obaveza i potraživanja\nBy BiznisInfo on\t 19/02/2020 Ekonomija\nU prvoj ovogodišnjoj multilateralnoj kompenzaciji sprovedenoj putem jedinstvenog sistema Banjalučke berze, prema preliminarnim podacima, ukupno je kompenzovano obaveza i potraživanja u vrijednosti od oko 31,71 milion KM.\nObaveze i potraživanja kompenzovalo je 580 učesnika.\nU Banjalučkoj berzi rečeno je Srni da učesnici multilateralne kompenzacije mogu do 21. februara u 15.00 časova ispravljati preliminarne izvještaje o kompenzaciji koje budu dobili putem elektronske pošte, nakon čega će biti objavljeni konačni rezultati kompenzacije.\nMultilateralne kompenzacije u ovoj godini će se sprovoditi svaka dva mjeseca.\nVlada Republike Srpske je krajem prošle godine donijela odluku o sprovođenju šest multilateralnih kompenzacija u ovoj godini.\nMultilateralnim kompenzacijama i cesijama do sada je kompenzovano 780,2 miliona KM obaveza i potraživanja učesnika iz privatnog i javnog sektora, što je oko 7,8 odsto bruto domaćeg proizvoda Republike Srpske, prenijela je agencija Srna.


Lokal u Majuru, u žižu javnosti dospio je još devedesetih godina kada su ovde dolazile Ukrajinke i Ruskinje\nSRBIJA Madam Stela vodila biznis: Četiri djevojke zatečene dok su pružale usluge, jedna je iz BiH\nUhapšenima je određeno zadržavanje do 48 sati\nKako se saznaje, policija je oko sat iza ponoći, upala u objekt i zatekla četiri devojke u pružanju seksualnih usluga klijentima. Na licu mesta izvršen je pretres svih prostorija i ljudi te je pronađena veća količina novca, ali i drugi predmeti koji svjedoče o aktivnostima "ukućana", pišu Novosti.\n- Djevojke su mahom sa juga Srbije, a jedna od njih je državljanka BiH. Punoljejtne su, dolaze iz veoma siromašnih porodica i bile su primoravane na prostituciju. Vrijeme je da se obračunamo sa ljudima, koji zarađuju ogromne pare na tuđoj muci i nevolji - kaže izvor iz istrage.\nPolicija bi ih nakon hapšenja, proterala preko najbliže granice sa Republikom Srpskom, ali su se one, po pravilu, vraćale poslije nekoliko dana i nastavljale "posao".\n- Komšinica iz Majura ima tezgu na pijaci kod Mačvinog stadiona u Šapcu i bavi se prodajom tekstilne robe, mahom donjeg rublja. Kod nje Stela vodi devojke da kupe gaće i brushaltere i to je godinama javna stvar - priča stanovnik Majura.\nMadam Stela, kako navode sagovornici, pronalazi i bira "radnice", brine o njihovom zdravlju i potrebama, ali i obezbeđuje klijente. A među klijentelom, bar tako tvrde poznavaoci prilika, ima i važnih šabačkih "domaćina" - privrednika, javnih ličnosti...\n27.10.2020 u 21:28\n25.10.2020 u 14:13


Posjeta članova Predsjedništva BiH Turskoj doprinijeće jačanju saradnje\n25/02/2021 | 16:13 ⇒ 16:14 | Autor: SRNA\nPredsjedavajući Predsjedništva BiH Milorad Dodik i članovi Željko Komšić i Šefik Džaferović primili su danas u sarajevu ministra poljoprivrede i šumarstva Turske Bekira Pakdemirlija.\nČlanovi Predsjedništva BiH sa turskim ambasadoromFoto: www.predsjednistvobih.ba\nPredsjedavajući i članovi Predsjedništva BiH izrazili su zadovoljstvo posjetom Pakdemirlija, ističući da ona dolazi u važnom trenutku za razvoj ukupnih odnosa BiH i Turske, saopšteno je iz Predsjedništva.\nDodaje se da su sagovornici ocijenili da je bilateralna saradnja izuzetno intenzivna i uspješna, bez otvorenih pitanja, iskazavši interes da se ona nastavi.\n- Daljem jačanju odnosa i unapređenju saradnje doprinijeće i posjeta članova Predsjedništva BiH zvaničnoj Ankari, na poziv predsjednika Turske Redžepa Tajipa Erdoana. Potpisivanje Sporazuma o saradnji na infrastrukturnim i građevinskim projektima, među kojima je i autoput Sarajevo-Beograd, ojačaće i učvrstiće već dobre bilateralne odnose - navodi se u saopštenju.\nDodaje se da su članovi Predsjedništva BiH izrazili zahvalnost Vladi i predsjedniku Turske na podršci i pomoći u realizaciji infrastrukturnih i drugih projekata u BiH.\nPozdravljen je Sporazum o slobodnoj trgovini između BiH i Turske, koji će doprinijeti povećanju robne razmjene, a samim tim i jačanju ekonomija dvije zemlje.\nGovoreći o privrednoj saradnji, istaknuta je izuzetno uspješna poljoprivredna saradnja, u čijem segmentu BiH ima suficit. Sagovornici su izrazili spremnost da podrže inicijativu za potpisivanje memoranduma o razumijevanju u oblasti šumarstva, kako bi se dala podrška saradnji u ovoj privrednoj oblasti. Podrška je pružena i potpisivanju protokola koji će regulisati saradnju i u drugim oblastima od zajedničkog interesa, kao što je ruralni razvoj, univerzitetska saradnja, sport i druge, navedeno je u saopštenju.\nČlanovi Predsjedništva BiH su izrazili zahvalnost na aktivnom i predanom angažmanu ambasadora Turske u BiH Halduna Koča na realizaciji brojnih projekata u BiH.


Zahvalnost najstarijima koji su stvorili našu zemlju - Izazov\nDnevnik\t 28. marta 2017. 21:32\nSkup posvećen realizaciji Pravilnika o društvenom standardu korisnika penzija RF PIO, kojim se obezbeđuju brojne pogodnosti u pružanju usluga najstarijim građanima, održan je u Srpskom narodnom pozorištu,\na tom prilikom potpisan je i Protokol o saradnji između Grada Novog Sada i Udruženja penzionera grada Novog Sada.\n– Nastavljamo da unapređujemo saradnju s Udruženjem penzionera Novog Sada, koja je u prethodnim godinama bila na zaista zavidnom nivou – istakao je gradonačelnik Novog Sada Miloš Vučević. – Ta saradnja odvija se na nekoliko polja i preduzeti su značajni investicioni radovi na zgradi Udruženja u Poštanskoj ulici. Otvaraju se novi klubovi penzionera u svim delovima grada, a predstoje nam i rekonstrukcija kluba u Kisaču, kao i izgradnja kluba u Ledincima. Vodimo izbalansiranu politiku na teritoriji svih mesnih zajednica u Novom Sadu. Grad pruža veliku podršku radu Gerontološkog centra i Prihvatilišta za stara lica u Futogu, i u tom delu smo za građevinske radove spremili investiciju vrednu 40 miliona dinara.\nGradonačelnik je dodao i to da je starijim sugrađanima obezbeđen veliki broj povoljnosti, kao što su povlašćena cena karte u javnom gradskom prevozu, odlasci u banje i na more, a Novi Sad je, naglašava Vučević, jedan od retkih gradova koji ima Kancelariju za stare.\n– Ponosan sam na više od 60.000 penzionera i njihova je zasluga ogromna što sada u budžetu imamo novac za investicije, oni su spasli našu državu od bankrota – zaključio je gradonačelnik.\nSkupu je prisustvovao i ministar za rad, zapošljavanje, boračka i socijalna pitanja Aleksandar Vulin, koji je izjavio da to ministarstvo kontinuirano radi na poboljšanju standarda penzionera.\n– Prvi put uveli smo meru da se iz ukupnih prihoda Fonda PIO 0,10 odsto izdvaja za društveni standard penzionera – rekao je Vulin. – Ove godine je to 394 miliona dinara, pa će u banje otići 12.500 penzionera, što je hiljadu više nego lane. Ukupno 1.728.000 penzionera u Srbiji ne predstavlja teret, već su to ljudi koji su stvorili našu zemlju i možemo samo da im budemo zahvalni.\nMinistar Vulin izrazio je očekivanje da će ove godine doći do rasta penzija i plata u javnom sektoru, a u skladu s ekonomskim rezultatima, radiće se na daljem poboljšanju položaja najstarijih, kao i međugeneracijske solidarnosti.\n– Sve uspehe i poboljšanja ne bismo ostvarili bez velike pomoći državnih institucija, lokalne vlasti, Pokrajine i Republike – rekao je, između ostalog, predsednik Udruženja penzionera grada Novog Sada Momo Čolaković, posebno ističući odnos lokalne vlasti, s gradonačelnikom Vučevićem na čelu. – Neka živi grad mladih Evrope, grad kulture Evrope, naš prelepi Novi Sad!


Turner: Puna podrška Bosni i Hercegovini na njenom putu ka NATO-u - Klix.ba\nPredsjedavajući Parlamentarne skupštine NATO-a Michael Turner izrazio je punu podršku BiH na njenom putu ka NATO-u tokom današnjeg susreta sa predsjedavajućim delegacije PS BiH u PS NATO-a Nikolom Lovrinovićem u pauzi plenarne sjednice 61. godišnjeg zasjedanja PSNATO u norveškom gradu Stavangeru.\nPozvao je sve subjekte zakonodavne i izvršne vlasti u Bosni i Hercegovini da daju doprinos ispunjenju preuzetih obaveza za početak realizacije Akcionog plana za članstvo u NATO-u (MAP), ističući da je uvjeren da Bosna i Hercegovina ima potencijal i mogućnosti da ispuni svoje obaveze na tom putu.\nTurner je naveo da će u ulozi predsjedavajućeg PS NATO-a, kao i čovjeka koji u vrijeme potpisivanja Opšteg okvirnog sporazuma za mir u Bosni i Hercegovini, obavljao funkciju gradonačelnika Daytona, uskoro posjetiti našu zemlju, kako bi dao dodatni poticaj institucijama vlasti u BiH u implementaciji započetog procesa priključenja naše zemlje NATO-u.\nSastanku su prisustvovali i član bh. delegacije Asim Sarajlić i generalni sekretar Međunarodnog sekretarijata PSNATO David Hobbsom.\nParlament BiH NATO\nOdgođen sastanak u Ohridu o podjeli imovine bivše SFRJ\n12.10.2015. u 14:23


kineska fabrika u obrenovcu danas zapošlljava 3.000 radnika! - PressReader\nkineska fabrika u obrenovcu danas zapošlljava 3.000 radnika!\nU fabrici “Mei Ta Europe” u Bariču, održana je obuka za novozaposlene, kao i predavanje za učenike obrenovačke Tehničke škole, kojima je prisustvovao i predsednik Srbije Aleksandar Vučić. On je obišao livnicu i pogon za mašinsku obradu, posle čega je razgovarao sa učenicima Tehničke škole iz Obrenovca.\nKOMPANIJA “MEI TA EUROPE” se bavi proizvodnjom automobilskih delova, delova motora i opštih industrijskih delova. Prva fabrika u Bariču kod Obrenovca otvorena je u aprilu 2017. godine, a druga u junu prošle godine.\n“Mei Ta” je ukupno u dve fabrike u Obrenovcu uložila 150 miliona evra, a zapošljava 3.050 ljudi. Postoji potreba za novim zaposlenima i zato konstantno organizuju obuke za nove radnike i predavanja za učenike.\nVučić je učenicima preneo da mu je jedan od najvećih svetskih lidera Šimon Perez jednom u razgovoru rekao da će budućnost imati samo oni u čijim zemljama radnici budu učili, a učenici budu radili, jer drugačije neće moći da izdrže tržište i konkurenciju, i neće moći da opstanu.\n- Posebno sam srećan zbog mogućnosti da se bavimo dualnim obrazovanjem i porod bezbroj otpora. Srećan sam što postoji ovako jaka i moćna fabrika u Obrenovcu - poručio je Vučić.\nBudućnost će imati samo oni u čijim zemljama radnici budu učili, a učenici budu radili, rekao je predsednik Srbije đacima obrenovačke Tehničke škole koji su bili na predavanju u fabrici\nDodao je da je zadivljen i onim što je video u fabričkoj livnici i pogonu za mašinsku obradu, jer je, kaže, potrebno da\nimamo obučene radnike, mlade koji mogu da napreduju.\n- Ne može se bez teškog rada do dobrog života. Moja molba je da budete posvećeni i da angažmanom i radom sve što su u vas ulagali vratite roditeljima i zemlji. A mi kao država pomažemo koliko možemo - rekao je Vučić.\nPredsednik Srbije fabriku je posetio u pratnji predsednika Mei Ta grupe Ben Čena, ambasadorke Kine u Srbiji Čen Bo, predsednika opštine Obrenovac Miroslava Čučkovića i ministra prosvete Mladena Šarčevića, gradonačelnika Beograda Zorana Radojičića, zamenika gradonačelnika Gorana Vesića.\nVučić je podsetio da su ljudi pre pet godina, kada se počinjalo sa tom investicijom, bili u neverici, a danas u toj fabrici radi 3.000 ljudi.\n- Da sutra ne budem ništa, ko god da uđe u ovu fabriku, znaće da smo je mi izgradili sa kineskom braćom - rekao je Vučić.\nPosebno je, naglasio je, srećan što u fabrici “Mei Ta” rade i ljudi iz Lazarevca, Uba, Lajkovca, Valjeva, sa Čukarice i drugih mesta, a ne samo iz Obrenovca, jer su prepoznali priliku.\n- Nama su potrebni dobri, vredni radnici koji su prošli obuke koje se ovde organizuju, a oni će biti i najplaćeniji u budućnosti. Samo rad donosi rezultate, a ko misli da će s neba nešto da padne i da je država ćup iz kog može da se vadi - to ne postoji - poručio je Vučić.


Održana treća sednica Skupštine opštine Lajkovac - GEM info\n30. novembra 2020. 30. novembra 2020. Redakcija 0 Comments Lajkovac, Skupština\nU Lajkovcu je održana treća sednica Skupštine opštine, na kojoj su odbornici razmatrali 21 tačku dnevnog reda, a mnoge su se ticale kadrovskih pitanja u nadzornim i upravnim odborima u javnim ustanovama. Lokalni parlament u Lajkovcu izglasao je da takse na imovinu i nepokretnosti ostanu na istom nivou kao i protekle godine, a ova odluka stupa na snagu 15. decembra. Na sednici je konstatovan prestanak mandata glavnom urbanisti Jasni Mićić, a novi predsednik Komisije za planove je Darko Milodragović. Odbornici su izglasali osnivanje Saveta roditelja opštine Lajkovac. Takođe, jednoglasno je usvojena Odluka o izvršenju budžeta za prva tri kvartala ove godine. Usvojen je i Izveštaj o radu Zajedničkog pravobranilaštva Valjeva i opština Lajkovac, Ljig, Mionica i Osečina, iz kojeg je Mionica samoinicijativno istupila.\nNa trećoj sednici Skupštine opštine Lajkovac u novom sazivu, razmatrana je ukupno 21 tačka dnevnog reda, a mnoge su se ticale kadrovskih pitanja u nadzornim i upravnim odborima javnih ustanova. Na sednici je konstatovam prestanak mandata glavnom urbanisti Jasni Mićić, a odbornici su usvojili i Odluku da cene poreza na imovinu i nepokretnosti ostanu na prošlogodišnjem nivou, rekao je predsednik Skupštine opštine Lajkovac Nenad Džajević.\nOdbornici lajkovačkog parlamenta izglasali su formiranje novog tela u ovoj opštini, Saveta roditelja. Ova odluka je u nekoliko navrata odlagana usled epidemije koronavirusa. Usvojena je i odluka o Izvršenju budžeta za prvih devet meseci ove godine.\nNa sednici je usvojen i Izveštaj o radu Zajedničkog pravobranilaštva Grada Valjeva i opština Lajkovac, Mionica, Ljig i Osečina, iz kojeg je samoinicijativno istupila Mionica.\nNenad Džajević je podsetio da je usled pogoršanja epidemiološke situacije opština Lajkovac uvela vanrednu situaciju. Naredna, završna sednica, na kojoj će biti usvojen budžet za narednu godinu, biće održana krajem decembra.\nShare the post "Održana treća sednica Skupštine opštine Lajkovac"\n← Fudbaleri Kolubare remizirali sa Zemunom, rukometaši i dalje neporaženi\nA, od Matića – igraču “Audi”! →